text:
MASHURA ekupi akadaro? Mhomho yevanhu vaiva parufu rwemumwe murume wechidiki mumusha waGweshe, kwaChivero, kuMhondoro inonzi yakadzvamuka rikava bararamhanya apo mushakabvu uyu akaerekana ave kuonekwa mumba maiva muine bhokisi raiva nemutumbi wake
akamira pangoma achiidandaura zvakasimba pamwe chete nekushaura nziyo.
Masaramusi aya anonzi akaitika pamba paSabhuku Gweshe, apo paiva pashaika Marshal Gweshe (22).
Muchakabvu uyu akafira kuHarare, mutumbi wake ndokuvigwa nemusi weChina svondo rapera kumusha uku.
Hama dzaMarshal dzakatsinhira mashura aya.
Tete vemuchakabvu, Mbuya Rodah Gweshe (72), vakati: “Kwaiva kuma11 kana kuma12 pakati peusiku, ini ndaiva ndakasvinura, ndakazongonzwa vanhu vachichema, vamwe vachisvetuka nekutiza vachishevedzera kuti, ‘Marshal uyo, amuka’ vamwe vachinopunzikira pabhokisi raiva nemufi. Makanga musisina kumira zvakanaka.”
Vanoti pakuchema uku pane mumwe mudzimai wavanoti vakafunga kuti aiva abatwa neshavi rehuroyi aida kudya nyama yemufi sezvo ari iye mumwe wevanhu vakanowira pabhokisi.
“Ini ndaiva ndakagara ndakazendamira padhoo ndiri kumakumbo kwebhokisi remuzukuru wangu. Ipapo ndipo pakabvunzwa nevamwe vaivemo kuti vaiziva here munhu airidza ngoma, aiva akapfeka chinguwani cheshinda. Vamwe vakati aiva mufi akanga amuka, pakapunzikira vamwe pabhokisi vamwe vakadzvamuka kubuda panze vachitiza kuti Marshal amuka. Vanhu vakadzvanyirirana pamusuwo vachitadza kukwana gonhi rikapotsa rakwachuka,” vakadaro.
Bhokisi raiva nechitunha chemufi rinonzi rakapotsa radonhedzerwa pasi nevanhu vaitsitsirirana rikatozotsigirwa nevamwe vechikuru.
Chakanetsa ndechekuti zvinonzi munhu airidza ngoma uyu aiva akapfeka mbatya dzaizivikanwa kuti dzaiva dzemufi, kusanganisira shati, tirauzi, nenguwani uye izwi raishaura rinonzi raiva richiita seremuchakabvu.
Rwiyo rwaiimbwa panguva iyi rwunonzi rwaiva nemazwi anoti: “Tipeiwo nguva yekuchema gamba redu”, urwo rwunonzi Marshal aizivikanwa achirufarira zvikuru.
“Handifunge kuti ndiMarshal akanga amuka nekuti takazongoona mutumbi wake urimo mubhokisi, tikamuviga zvakanaka pasina dambudziko,” vakadaro Mbuya Gweshe.
Amai vaMarshal, Mai Irene Gweshe (48), vakati ichokwadi kuti pakava nekusagadzikana kwezvinhu panhamo yemwana wavo sezvo vanhu vakangotanga kutaura kuti Marshal akanga amuka akaridza ngoma.
“Nyaya iyi yakataurwa vanhu vakatiza mumba umu apo zvakanzi Marshal akanga amuka achiridza ngoma. Isu hatina kumuziva munhu airidza ngoma uyu, akazongobuda mumba umu tikamushaya kuti akaenda kupi. Pakazobudawo makuhwa ekuti munhu aitevedzera mufi uyu aiva mukomana wekwaMutarahwai vamwe vachiti aiva wekwaMhosva, makare muno,” vakadaro amai vemufi.
Vanoti nyaya iyi yakatanga apo kwakatanga kutaurwa mashoko ekuti vanhu vaone murume airidza ngoma ainzi nevanhu ndiMarshal.
Maiguru vemuchakabvu, Evelyn Gweshe (40), vakatsinhirawo nyaya iyi vachiti zvinhu izvi zvakarongwa nevanhu vaiva panhamo iyi senzira dzekuvhundutsira nekusvibisa nhamo iyi nemusha wekwaGweshe.
“Chokwadi nyaya iyi yakaitika apo isu taiva takagara mumba maiva nechitunha vana vachiimba muno. Takazongonzwa kuti, ‘Yohwe-e! Marshal amuka, ndiye ari kuridza ngoma’.
“Vanhu vakabva vadzvamuka, vamwe vakatotizira mumunda chaimo vamwe vakabva vatongoenda kudzimba dzavo. Asi chokwadi munhu airidza ngoma handina kumuziva uye vanhu vazhinji vaiimba vainge vakadhakwa,” akadaro Evelyn.
Nyaya iri kunetsa ndeyekuti zvinonzi vanhu pavakatizira panze, ngoma iyi yakaramba ichirira kunyange pakanga pasisina munhu aionekwa achiiridza mumba.
Vamwe vevakataurwa navo vanoti nyaya iyi yakaitika, zvisinei kuti mhuri yekwaGweshe iri kuivharidzira.
“Inyaya yakaitika tiripo, vanhu vakatiza panhamo apa vachipunzika zvikashamisa. Kana paiva nevanhu vakaita zvedambe kudaro nepafa munhu vachiti amuka kudzimara vanhu vakawira pabhokisi raiva nechitunha sei varume vaivapo vasina kutora matanho kuvana ava kana kuti yakasvitswa kwashe weko kuti kune vanhu vakatamba nemufi?
“Imhosva-ka iyi, kana vachivaziva ngavavamhan’arire vanotongwa kana chiri chokwadi kuti Marshal haana kumuka masaramusi,” akadaro mumwe murume wemunzvimbo iyi uyo akazviti anonzi Mwendamberi.
Murume uyu akati zvakaitika izvi zvinoratidza kuti mweya waMarshal une shungu nekudaro mhuri yekwaGweshe inofanira kufamba maringe netsika dzechivanhu yotsvaga chikonzero chakaita kuti izvi zviitike kwete kuhwanda vachiti hazvina kuitika.
Asi Mbuya Gweshe vakabvuma kuti Marshal haana kufa nenzira dzakanaka uyo vanoti akarohwa nemamhepo akabva angofa musi wakare iwoyo.
“Marshal haana kumborwara, akangofa zvinoshamisa. Mamhepo akapfuudza muzukuru wangu asi handifunge kuti ndizvo zvingadai zvakakonzera kumuka kwaanonzi akaita achiridza ngoma,” vakadaro.
Sahwira wepamusha apa anonzi akasiya ataura kuti zvaakanga aona panhamo iyi mashura chaiwo.
“Sahwira uyu akadaro achitaura nyaya yekunzi Marshal akanga amuka akaridza ngoma. Asi mashoko aakanzwa chete kwete kuona,” vakadaro.
Votaura nezvechiitiko ichi, mukuru wesangano reZimbabwe National Practioners Association (ZINPA), VaFriday Chisanyu, vanoti chiitiko chakadai chinokwanisika kuitika kana munhu akafa aine shungu.
“Zvinhu zvakadai zvinogona kuitika kana munhu akafa akaromba kana kuti aine shungu dzakanyanya sekufa nekuurayiwa. Saka zvinoratidza kuti mufi uyu ane shungu, zvinogona kuita kuti anokwanisa kudzokera kuhama dzake. Kumuka achiridza ngoma kuratidza kuti ‘muri kundiregerera, ndibatsirei ndinorwa’,” vakadaro VaChisanyu.
Vakati munhu anonzi akaonekwa achiridza ngoma unogona kuve “mumvuri” wemushakabvu apo mutumbi wake waive mubhokisi.


c: text/html

text:
MASHURA ekwaani akadaro? Chembere kuberekeswa chitunha chemunhu siku nesikati, ichibvutirwa chikafu mundiro kana mumapoto umo munozoonekwa mazara netsvina yemunhu, asi vacho vari kuita izvi vasingaonekwe.
Sezvinonzi izvi zvishoma, chembere ine makore anodarika 100 ekuzvarwa iyi inonzwa izwi rinoimanikidza kuenda pabonde netuvana tuduku.
Vanotaura vonoti aya mabasa ezvidhoma, zvikwambo kana kuti ana “tula”.
Iri ndiro dambudziko riri kusangana nechemebere yekuVillage 11, kumindamirefu yeBumbe, kwaShe Benhura, kuMhondoro-Ngezi. Yaoneswa chitsvuku nezvinhu “zverima”
Mbuya Muzvuzvapi Mupeki, avo anongonzi vane makore anodarika 100 ekuberekwa, vave kugara vachingozhamba vachiti vanorohwa nekuberekeswa mutumbi wemunhu wavasingazive, usiku nesikati.
Mbuya Mupeki, avo vachiri kufamba vasina mudonzvo zvisinei nezera ravo, vanoti havana rugare. Nguva zhinji vanenge vakaremerwa nemutumbi wemunhu uyo vanoti anenge akanamatira kumusana kwavo.
Vanoti zvakare vanotemwa nematombo kana nezvimwe zvinhu zvinongobva mumhepo nekubvutirwa chikafu chichiri mumapoto kana kuti chava mundiro.
Midziyo yavo, kusanganisira mapoto nendiro, inotorwa mumba ichipotserwa panze kana kudzimba dzevavakidzani. Anoita bhaisikopo remahara iri havamuone.
Mbuya Mupeki vanoti vane fungidziro yekuti maminimini aya ari kukonzerwa nemushonga wekurimisa, wedivisi, wavakapihwa neimwe n’anga uyo vakazorasirira murwizi vasisaude.
Mbuya ava nevazukuru vavo havasisina mbatya dzakawanda mushure mekunge dzangobatira moto waingotanga wega.
Pakashanyirwa chembere iyi neKwayedza svondo rapera, yakawanikwa yakapfeka pitikoti bedzi, vachiti vakange vasisina dzimwe hembe.
Muhurukuro navo, vanoti ivo nevazukuru vavo vatatu havana rugare pamusha apa sezvo vachirohwa nekubvutirwa chikafu pamiromo nemundiro, zvikuru nyama, nezvinhu zvavasingaone.
“Ndinogara nevazukuru vangu vatatu, tukomana tuviri nemusikana mumwe chete. Ava vana vemwanakomana wangu mudiki.
“Ndinoberekeswa chitunha chemunhukadzi icho ndinotaurirwa nezwi remunhukadzi kuti, ‘Takura munhu wako’.
“Ndinogona kuswera ndakachitakura ndichingonzi ‘usachiburutse’. Ndikagara pasi ndipo pandinonzwa ndarerukirwa, chaburutswa nemunhu wandisingaone.
“Ndinochiberekeswa nevanhu nezvidhoma zvinotaura neni izvo ndisingaone asi ndichitonzwa kuti makumbo emunhu akarembera nemawoko acho achitova pamafudzi angu,” happy wheels yakadaro chembere ichiri kugwinya iyi.
Mbuya ava vanoti vakabika chikafu vanogona kuona mumapoto nemundiro musisina kudya, ringava sadza kana nyama. Panzvimbo yechikafu, vanoona mava netsvina yemunhu inenge ichipfumbuka hutsi. Vatori venhau apo vaiva pamusha uyu, Mbuya Mupeki vakaenda kubhedhuru kwavo uko vakadzoka vachiti mudhishi ravo raiva nefetereza vakawana mazara tsvina yemunhu, nguva iyoyo. Vatori venhau vakapindwa nekutya kukuru mushure mekunzwa izvi, izvo zvakaita kuti vatadze kutora mufananidzo wedhishi rainzi rainge rati kabu netsvina iri.
Mbuya Mupeki vakati zvidhoma izvi zvinovaudza kuti vapinde pabonde nepwere idzo vakadura nemazita kuvatori venhau.
“Izwi rezvidhoma rinonditaurira kuti ndirare netukomana utwu. Ndinonzi tora mwana uyu urare naye. Haisi mhosva yangu, zvinonditi ndikarega kuita izvi zvinondirova kana kundiuraya.”
Mbuya Mupeki vakabereka vana gumi, vakomana vose, asi vangosara nevana chete. Vanoti hapana mwana anoda kugara navo nekuda kwedambudziko ravainaro iri.
Vakaenderera mberi vachiti: “Murume wangu, Josiah Mupeki, akafa kare tichiri kugara kuBulawayo, kwaShe Dhlodhlo, kuInsiza. Ini ndaona kuti ndava shirikadzi ndakazotsvaga mushonga wekuti ndirimewo sezvinoita vamwe ndokutsvaga nyanga yekurima kune imwe n’anga yaiva tera pane chimwe chitoro. Nyanga iyi yakandishandira zvikuru ndikaita mombe dzaidarika makumi mana idzo takazouya nadzo kuno kuMhondoro uko tairima zvinotyisa.
“Ndakazoirasa apo ndakaiudza kuti ‘ndinotenda nezvawakandiitira’ ndokuisiya murwizi rwaTshlangani, padivi pedombo raiva mumvura ndikaiti ‘chienda zvako’. Pamwe ndiyo nyanga iyi iri kundipa matambudziko aya.
Hamheno, asi pandakaipihwa yakanzi yaisava neropa remunhu.”
Vanoti nyanga iyi yaiva yakamonerwa machira asi zvaiva mukati mayo havazvizive.
Chembere iyi haisisina kana mombe imwe chete sezvo dzimwe dzakafa, dzimwe dzikatorwa nen’anga nemaporofita vachiti vanogona kuibatsira mudambudziko rayo iri.
Rimwe dambudziko raMbuya Mupeki ndere kusanganiswa kwehupfu nemvura vachinzwa izwi rinovati ngavazvikambure semukaka. Mazwi ezvinhu izvi anonzi anonzwikwawo nevamwe vanhu vemumusha uyu asi vasina chavanoona.
VaLawrence Musorowegomo (59), vanova munyori wasabhuku, vanoti ivo mumwe wevanhu vakatemwa nematombo anobva pamusha pechembere iyi.
Vakati: “Ini ndakatemwa ndaenda ndichida kunonamatapo. Chanetsa iye zvino vanhu vakakumbirwa zvekudya nambuya ava vakavapa kudya kwacho kunoshaikwa. Zvave kuita kuti vanhu vatye kuvabatsira, mbuya ava vachafa nenzara.”

robotstxt: allowed

filter: keep


text:
NYAYA yekushungurudzwa kwemumwe mwana ane makore maviri okuberekwa, uyo aigarorohwa natete vake mushure mekunge azviitira tsvina sezvo asingagone kutaura, yakanobudira kuchipatara apo akaendeswa kusikero.Tete vekamwana aka vakabatwa nemhosva nedare reChitungwiza Magistrates’ Courts ndokutongerwa kubvisa faindi ye$80 uye kukundikana kwavo vaizonodya refovhoro kwemazuva 20.
Muchuchisi wedare reChitungwiza Magistrate Courts, Tendai Mukariri, akati Letwin Kambasha, uyo anova mukoti pachipatara cheChitungwiza Central Hospital, rimwe zuva akanga ari mushishi yekuyera vana apo akaona kamwana aka kakasvapuka pachidya uye kazere nemavanga izvo zvakamushamisa.
Kambasha akanoudza mukuru wake pabasa uyo akamuti abvunzisise kuti chii chakange chiri kuitika kumwana uyu.
Kambasha akazobvunza Lindiwe Gwingwi (20), uyo ainge auya nemwana uyu, akataura kuti aigara achirohwa natete vake, Joyce Gara (29), vepanhamba 1775 Unit A Seke, kuChitungwiza apo anenge atadza kutaura kuti aida kuenda kuchimbuzi izvo zvaiita kuti azviitire tsvina mumabhurukwa.
“Ndakanga ndichiyera vana apo ndakaona mwana akasvapuka ganda muzvidya uye aine mavanga mavanga okuratidza kurohwa ndakazobvunza ndaudzawo mukuru wangu pabasa.
“Ndakazoudzwa kuti mwana ari kurohwa natete vake mushure mekutadza kutaura kuti ari kuda kushandisa chimbuzi zvakandityisa nokuti mavanga acho ainge asingaite. Nokudaro takazosungisa tete vacho nekuda kwemuitiro wavo wekumbunyikidza mwana,” akadaro Kambasha.
Kambasha akanzi nemukuru wake wepabasa atore Gara, Gwingwi nemwana uyu avaendese kuSocial Welfare uko Gara akazosungiswa.
Mutongi Lazarus Murendo akati hunhu hwekumbunyikidza vana itsika isina kunaka zvachose nokudaro Gara akanzi abvise US$80 yefaindi uye kana akundikana aizovharirwa mujeri kwemazuva 20.


text:
Hunyoro
Izwi rokuti hunyoro (Moisture) rinotaura kuvepo kwemvura pane chinhu chiri kutariswa. Hunyoro hunopimwa sechikamu pazana chehuremu hwechinhu chiri kutariswa.
Somuenzaniso ngatitii pane saga rechibage chinorema 50kg; toti vawongorori vakawona kuti chine hunyoro hunosvika 4%. Izvi zvinoreva kuti chibage ichi chine 2kg dzemvura. Chibage ichi chingataridzika sechakaoma asi kana chakandwa muhovhoni inopisa 2kg yemvura iyi inopfungaira chibage chakasara chisisina mvura zvachose.
Kana hunyoro huchirehwa huri mumhepo hunonzi munyonhi - humidity.
Kana hunyoro huchirehwa huri muzvirimwa zvakakohwewa sechibage hunonzi mutsvava; apa kuwomesa kwacho kunonzi kutsvanura.


text:
Charaka
Muchidzidzo chePimanyika, charaka (Cone) izwi rinoreva chiumbwa chine uso huviri; humwe uso huri hwaro hwedenderedzwa huri pamutsendo, uso hwepiri huri uso hunopfirira hwaro kusvika pachisuvi (apex). Nguva zhinji chisuvi chinenge chakaita mutwi negoko (centre) redenderedzwa riri pauso hunova hwaro.
Shoko reShona rokuti charaka rinotodzana necharaka chinowanikwa paduwo rinoteyeswa hove chine kuumbwa kweiya inonzi "cone kuEnglish". Hove inopinda nekwakapamhama, yave mukati charaka chakamanika zvokuti hove inotadza kubuda.
Charaka chinoumbwa kana tikatenderedza gonyonhatu yemutwi pahwaro hwayo, ichiita monerapo padivi rakarurama pahwaro.
Tsika[chinja | edit source]
Kare kare varimi vaivaka dununu rokuchengetera chibage chinege chakororwa. Dununu raitaridzika sedenga rekicheni yekumaruwa rakasunamiswa chisuvi chichiva pasi - uku ndiko kuumbwa kwecharaka.


text:
Glendale
Glendale musha uri mu Mazowe District kuMashonaland Central, Zimbabwe. Glendale yakapiwa zita iri kufananidzwa netaundhi iri kuNorthumberland, England. Musha weGlendale uri pamupata weRwizi Mazowe chinhambwe chinokwana 60km kubva kuHarare. Izwi rokuti Mazowe rinobva pane rokuti Manzou; uku kwaive kutadza kutaura kwevarungu.
Pakuverengwa kwevanhu mogore 1982 Glendale yaiva nehugari hwevanhu 6,076. Musha uyu wakapoteredzwa nemapurazi anorima chibage, donje, gorosi nekupfuya nguruve, mombe, uye kukama mukaka. Minda yemaranjisi yeMazowe Citrus Estates iri pedyo neGlendale. Humwe hushangazhi huri muGlendale hunosanganisira National Railways of Zimbabwe, Cotton Company of Zimbabwe, Crown City Hardware (Pvt) Ltd, The Foodspot (Pvt) Ltd, neGlendale Spinners. KuChamhembe kweGlendale kune mugodhi unochera Iron Pyrites unonzi Iron Duke Mine uri nhambwe inokwana 15km kubva kuGlendale.
Nhoroondo[chinja | edit source]
Nzvimbo ine musha weGlendale yakanga yakagarwa nevanhu verudzi rweVaShona vari pasi paShe Chiweshe, anova ndiye ari kutonga nhasi ari muruwa rweChiweshe. Mumakore 1884-1902 murungu ainzi Arthur Keppel-Jones akarwisa akatora nzvimbo iyi yakatanga kugarwa nevarungu. Vawuyi ava avakanaga vachiva ivhu renvzimbo iyi rinova gova rakanaka samare uye vakachiva gold raiwanikwa munzvimbo iyi.
Mumakore akatevera Glendale yakagarwa nevarimi vachirungu, vnahu Vatema, nevashandi vakatama kubva kuMozambique, Malawi neZambia. Kubva mugore 2000, mapurazi mazhinji airimwa nevarungu akatorwa nehurumende akapiwa kuvanhu vatema. Varungu vasara vashomane mumusha weGlendale.
Vana muzvinabhizinisi vechitema vari muGlendale vanosanganisira: Daniel Chinyemba weGlendale General Engineering and Marketing (Pvt) Ltd ne Blue Fountain Holdings (Pvt) Ltd.
Mamana ari muGlendale[chinja | edit source]
Mamana ari muGlendale anosanganisira Valley Low Density, Tsungubvi Township, Sisk, Rujeko, Highway, Westville neEastview residential suburbs.


text:
Zvichafamba Sei Kuti Pasi Rose Pave Nerugare?
Mhinduro yeBhaibheri
Umambo hwaMwari huchange huchitungamirirwa naKristu Jesu ndihwo huchaita kuti panyika pave nerugare, kwete zvirongwa zvinoitwa nevanhu. Ona kuti Bhaibheri rinoti chii nezvevimbiso iyi inofadza.
Mwari “
anoita kuti hondo dzigume kusvikira kumagumo enyika,” achizadzisa vimbiso yake yokuunza ‘
rugare panyika kuvanhu vaanofarira!’
—Pisarema 46:9; Ruka 2: 14, Bhaibheri Dzvene muChiShona Chanhasi.
Umambo hwaMwari huchatonga pasi rose huri kudenga. (Dhanieri 7:
14) Sezvo ichange iri hurumende imwe chete ichange ichitonga pasi rose, ichapedza urudzi uhwo hunokonzera kurwisana kwakawanda.
Jesu, Mutungamiriri weUmambo hwaMwari, anonzi “
Muchinda woRugare,” uye achava nechokwadi chokuti ‘
rugare haruzogumi.’
—Isaya 9: 6, 7.
Vanhu vanoda kugara vachirwa havazobvumirwi kurarama muUmambo uhwu, nokuti “
mweya [waMwari] unovenga munhu wose anoda zvechisimba.”
—Pisarema 11:5; Zvirevo 2:22.
Mwari anodzidzisa vanhu vake kuti vangararama sei murugare. Bhaibheri rinoti: “
Vachapfura mapakatwa avo kuti ave miromo yemagejo nemapfumo avo kuti ave zvokuchekereresa miti. Rumwe rudzi haruzosimudziri rumwe rudzi bakatwa, havazodzidzizve kurwa.”
—Isaya 2: 3, 4.
Mamiriyoni eZvapupu zvaJehovha pasi rose ari kutodzidza kubva kuna Mwari kuti angava sei nerugare. (Mateu 5:9) Kunyange tiri vemarudzi akasiyana-siyana uye tichigara munyika dzinopfuura 230, hatishandisi zvombo kurwisa vamwe vanhu.
Zvapupu zvaJehovha zviri kudzidza nzira dzinoita kuti pave norugare


text:
CHITSAUKO 6
Vakafa Vari Kupi?
Chii chinoitika kwatiri patinofa?
Nei tichifa?
Zvinganyaradza here kuziva chokwadi pamusoro porufu?
1-3. Vanhu vanobvunza mibvunzo ipi pamusoro porufu, uye zvitendero zvakasiyana-siyana zvinoipindura sei?
IYI mibvunzo yakafungwa nevanhu kwezviuru zvemakore. Mibvunzo inokosha. Hazvinei nokuti tiri vanaani kana kuti tinogara kupi, mhinduro dzacho dzine chokuita nomumwe nomumwe wedu.
2 Muchitsauko chakapfuura, takadzidza kuti chibayiro chorudzikinuro chaJesu Kristu chakaita sei kuti pave nomukana wokuwana upenyu husingaperi. Takadzidzawo kuti Bhaibheri rinofanotaura nezvenguva apo ‘rufu rusingazovipo.’ (Zvakazarurwa 21:4) Munguva ino, tose tinofa. “Vapenyu vanoziva kuti vachazofa,” akadaro Mambo akachenjera Soromoni. (Muparidzi 9:5) Tinoedza kurarama sezvatingagona. Asi, tinoshamisika kuti chii chichaitika kwatiri patichafa.
3 Vadiwa vedu pavanofa, tinochema. Uye tingabvunza kuti: ‘Chii chaitika kwavari? Vari kutambura here? Vari kutitarisira here? Tinogona kuvabatsira here? Tichazombovaonazve here?’ Zvitendero zviri munyika zvinopindura mibvunzo iyi zvakasiyana-siyana. Zvimwe zvinodzidzisa kuti kana ukararama upenyu hwakanaka, uchaenda kudenga asi kana ukararama upenyu hwakaipa, uchatsva munzvimbo inotambudzirwa vanhu. Zvimwe zvitendero zvinodzidzisa kuti parufu, vanhu vanoenda kunyika yemidzimu kuti vanova nemadzitateguru avo. Uyewo zvimwe zvinodzidzisa kuti vakafa vanoenda kunyika yepasi kuti vanotongwa, vobva vaberekwazve vava nomumwe muviri.
4. Zvitendero zvakawanda zvine pfungwa ipi yakafanana ine chokuita norufu?
4 Dzidziso dzezvitendero dzakadaro dzine pfungwa imwe chete yakafanana—yokuti chimwe chikamu chedu chinopukunyuka rufu rwomuviri wenyama. Maererano nezvinenge zvitendero zvose, zvekare uye zvemazuva ano, nenzira yakati tinorarama nokusingaperi tichikwanisa kuona, kunzwa, uye kufunga. Asi, izvozvo zvingava zvakadaro sei? Manzwiro edu, pamwe chete nepfungwa dzedu, zvose zvakabatanidzwa nokushanda kwouropi hwedu. Patinofa, uropi hunomira kushanda. Zvataiyeuka, manzwiro edu, uye pfungwa hazvirambi zvichishanda zviri zvoga nenzira inoshamisa. Hazvipukunyuke kuparara kwouropi hwedu.
CHII CHINOMBOITIKA CHAIZVO PARUFU?
5, 6. Bhaibheri rinodzidzisei nezvemamiriro ezvinhu evakafa?
5 Chinoitika parufu hachisi chinhu chakavanzika kuna Jehovha, Musiki wouropi. Anoziva chokwadi, uye muShoko rake, Bhaibheri, anotsanangura mamiriro ezvinhu evakafa. Dzidziso yaro yakajeka ndeiyi: Munhu paanofa, anoguma kuvapo. Rufu kusava noupenyu. Vakafa havaoni kana kunzwa kana kufunga. Hapana kana chikamu chedu chimwe chete chinopukunyuka rufu rwomuviri. Hatina mweya kana kuti mudzimu usingafi. *
6 Pashure pokunge Soromoni ataura kuti vapenyu vanoziva kuti vachazofa, akanyora kuti: “Asi vakafa havana kana chavanoziva.” Akabva awedzera pachokwadi ichocho chinokosha nokutaura kuti vakafa havagoni kuratidza rudo kana ruvengo uye kuti “[muguva] hamuna basa kana kuronga mazano kana zivo kana uchenjeri.” (Muparidzi 9:5, 6, 10) Nenzira yakafanana, Pisarema 146:4 rinotaura kuti panofa munhu, “pfungwa dzake dzinoparara.” Tinofa uye hatipukunyuki rufu rwemiviri yedu. Upenyu hwatiinahwo hwakafanana nerimi rekenduru. Kana rimi racho rikadzimwa, hapana kwarinoenda. Harisisipo chete.
ZVAKATAURWA NAJESU NEZVORUFU
7. Jesu akatsanangura sei zvakaita rufu?
7 Jesu Kristu akataura nezvemamiriro ezvinhu evakafa. Akaita izvozvo pamusoro paRazaro, munhu waainyatsoziva uye uyo akanga afa. Jesu akaudza vadzidzi vake kuti: “Razaro shamwari yedu azorora.” Vadzidzi vakafunga kuti Jesu aireva kuti Razaro akanga achizorora akarara, kuti apore pakurwara kwaaiita. Vakanga vasina kururama. Jesu akatsanangura kuti: “Razaro afa.” (Johani 11:11-14) Ona kuti Jesu akafananidza rufu nokuzorora uye kurara. Razaro akanga asiri kudenga kana kuti muhero inopisa. Akanga asina kuenda kunosangana nengirozi kana kuti madzitateguru. Razaro akanga asiri kuberekwazve somumwe munhu. Akanga akazorora murufu, sokunge akanga akafa nehope asingatomboroti. Mamwe magwaro anofananidzawo rufu nokurara. Somuenzaniso, pakatemwa mudzidzi Stefani nematombo kusvikira afa, Bhaibheri rinoti “akarara.” (Mabasa 7:60) Saizvozvowo, muapostora Pauro akanyora nezvevamwe vomunguva yake vakanga “vakarara” murufu.—1 VaKorinde 15:6.
8. Tinoziva sei kuti Mwari akanga asingadi kuti vanhu vafe?
8 Pakutanga, Mwari aida kuti vanhu vafe here? Kana! Jehovha akasika vanhu kuti vararame nokusingaperi pasi pano. Sezvatakadzidza kwokutanga mubhuku rino, Mwari akaisa vanhu vaviri vokutanga muparadhiso yaifadza kwazvo. Akavakomborera noutano hwakakwana. Jehovha aida kuti vave nezvakanaka chete. Chero mubereki upi zvake ane rudo angada kuti vana vake varwadziwe nokuchembera uye kufa here? Chokwadi kwete! Jehovha aida vana vake uye aida kuti vave nomufaro usingaperi pasi pano. Nezvevanhu, Bhaibheri rinoti: “[Jehovha] akaisawo nguva isingagumi mumwoyo mavo.” (Muparidzi 3:11) Mwari akatisika tiine chido chokurarama nokusingaperi. Uye akaita kuti pave nomukana wokuti chido ichocho chizadziswe.
CHIKONZERO NEI VANHU VACHIFA
9. Adhamu akarambidzwei naJehovha, uye nei murayiro uyu wakanga usina kuoma kuti ateerere?
9 Saka nei vanhu vachifa? Kuti tiwane mhinduro yacho, tinofanira kufunga zvakaitika pakwaingova nomurume mumwe chete uye mukadzi mumwe chete panyika. Bhaibheri rinotsanangura kuti: “Jehovha Mwari akameresa miti yose inoyevedza panyika, yakanakira kudya.” (Genesisi 2:9) Zvisinei, pane chimwe chete chavakarambidzwa. Jehovha akaudza Adhamu kuti: “Ungadya miti yose yomunda kusvikira waguta. Asi usadya muti wokuziva zvakanaka nezvakaipa, nokuti nezuva raunoudya chokwadi uchafa.” (Genesisi 2:16, 17) Murayiro uyu wakanga usina kuoma kuteerera. Paiva nemimwe miti yakawanda iyo Adhamu naEvha vaigona kudya. Asi zvino vakapiwa mukana chaiwo wokuratidza kuonga kwavo Uya akanga avapa zvinhu zvose, kusanganisira upenyu hwakakwana. Kuteerera kwavo kwaizoratidzawo kuti vairemekedza chiremera chaBaba vavo vokudenga uye kuti vaida kutungamirira kwavo kworudo.
10, 11. (a) Vanhu vaviri vokutanga vakasvika sei pakusateerera Mwari? (b) Nei kusateerera kwaAdhamu naEvha kwakanga kuri nyaya yakakomba?
10 Zvinosuruvarisa kuti vanhu vaviri vokutanga vakasarudza kusateerera Jehovha. Achitaura achishandisa nyoka, Satani akabvunza Evha kuti: “Ichokwadi here kuti Mwari akati hamufaniri kudya miti yose yomumunda?” Evha akapindura kuti: “Tingadya hedu michero yemiti yomumunda. Asi kana kuri kudya muchero womuti uri pakati pomunda, Mwari akati, ‘Musaudya, kana kuubata kuti murege kufa.’”—Genesisi 3:1-3.
11 “Chokwadi hamungafi,” akadaro Satani. “Mwari anoziva kuti zuva ramuchaudya, maziso enyu achasvinudzwa uye muchava vakafanana naMwari, muchiziva zvakanaka nezvakaipa.” (Genesisi 3:4, 5) Satani aida kuti Evha adavire kuti aizobatsirwa nokudya muchero wakarambidzwa. Maererano naSatani, Evha aigona kuzvisarudzira chakanaka nechakaipa; aigona kuita zvaaida. Satani akapomerawo Jehovha kuti akanga areva nhema nezvemigumisiro yokudya muchero wacho. Evha akadavira Satani. Saka akatanha mimwe michero yacho akadya. Akabva apa murume wake, naiye akadyawo. Havana kuita izvi vasingazivi. Vaiziva kuti vakanga vachinyatsoita zvavakanga vaudzwa naMwari kuti varege kuita. Nokudya muchero wacho, vakaramba kuteerera murayiro wakanga uri nyore uye wakanaka vachitoziva zvavo. Vakaratidza kuzvidza Baba vavo vokudenga uye chiremera chavo. Kusaremekedza Musiki wavo ane rudo kwakadaro kwakanga kusingagoni kuregererwa!
12. Chii chingatibatsira kunzwisisa manzwiro akaita Jehovha apo Adhamu naEvha vakaita zvaipesana naye?
12 Kuenzanisira: Waizonzwa sei kudai waizorera uye kutarisira mwanakomana kana kuti mwanasikana aisazokuteerera nenzira yairatidza kuti iye akanga asingakuremekedzi kana kuti kukuda? Izvozvo zvaizokurwadza chaizvo. Saka, chimbofungidzira kurwadziwa uko Jehovha anofanira kuva akanzwa apo Adhamu naEvha vakaita zvaipesana naye.
13. Jehovha akati chii chaizoitika kuna Adhamu paaizofa, uye izvi zvinorevei?
13 Jehovha akanga asina chikonzero chokuita kuti Adhamu naEvha vakanga vasingateereri varambe varipo nokusingaperi. Ivo vakafa, sezvaakanga ataura chaizvo. Adhamu naEvha vakaguma kuvapo. Havana kuenda kunyika yemidzimu. Tinoziva izvi nokuda kwezvakataurwa naJehovha kuna Adhamu pashure pokutaura naye nezvokusateerera kwake. Mwari akati: “[Ucha]dzokera kuvhu, nokuti wakatorwa kwariri. Zvauri guruva uchadzokera kuguruva.” (Genesisi 3:19) Mwari akanga asika Adhamu neguruva renyika. (Genesisi 2:7) Izvozvo zvisati zvaitika, Adhamu akanga asipo. Saka, Jehovha paakati Adhamu aizodzokera kuguruva, aireva kuti Adhamu aizodzokera pakusavapo. Adhamu aizova asina upenyu seguruva raakanga atorwa kwariri.
14. Nei tichifa?
14 Adhamu naEvha vangadai vari vapenyu nhasi, asi vakafa nokuti vakasarudza kusateerera Mwari ndokutadza. Isu tinofa nokuti chivi chaAdhamu pamwe chete norufu zvakapfuudzwa kuvazukuru vake vose. (VaRoma 5:12) Chivi ichocho chakafanana nechirwere chakaipisisa chokuberekwa nacho chisina anogona kuchinzvenga. Mugumisiro wacho, rufu, kutukwa. Rufu muvengi, kwete shamwari. (1 VaKorinde 15:26) Tinoonga zvikuru kuti Jehovha akagovera rudzikinuro kuti atinunure pamuvengi uyu anotyisa!
KUZIVA CHOKWADI PAMUSORO PORUFU KUNOBATSIRA
15. Nei zvichinyaradza kuziva chokwadi pamusoro porufu?
15 Zvinodzidziswa neBhaibheri pamusoro pemamiriro ezvinhu evakafa zvinonyaradza. Sezvataona, vakafa havarwadziwi. Hapana chikonzero chokuti tivatye, nokuti havagoni kutikuvadza. Havadi rubatsiro rwedu, uye ivo havagoni kutibatsira. Hatigoni kutaura navo, uye ivo havagoni kutaura nesu. Vatungamiriri vakawanda vezvitendero vanotaura zvenhema kuti vanogona kubatsira vaya vakafa, uye vanhu vanodavira vatungamiriri vakadaro vanovapa mari. Asi kuziva chokwadi kunotidzivirira pakunyengedzwa nevaya vanodzidzisa nhema dzakadaro.
16. Ndiani akavhiringidza dzidziso dzezvitendero zvakawanda, uye sei?
16 Chitendero chako chinobvumirana nezvinodzidziswa neBhaibheri pamusoro pevakafa here? Zvitendero zvakawanda hazvidaro. Nei? Nokuti zvazvinodzidzisa zvakavhiringidzwa naSatani. Anoshandisa chitendero chenhema kuita kuti vanhu vadavire kuti pashure pokunge miviri yavo yafa, vachapfuurira kurarama munyika yemidzimu. Idzi inhema dzinobatanidzwa naSatani nedzimwe nhema kuti atsause vanhu pana Jehovha Mwari. Sei?
17. Nei dzidziso yokutambudzwa nokusingagumi ichizvidza Jehovha?
17 Sezvataona kare, zvimwe zvitendero zvinodzidzisa kuti kana munhu akararama upenyu hwakaipa, pashure pokufa achaenda kunzvimbo yokutambudzwa achipiswa kuti atambure nokusingaperi. Dzidziso iyi inozvidza Mwari. Jehovha ndiMwari ane rudo, uye aisazomboita kuti vanhu vatambure seizvi. (1 Johani 4:8) Waizonzwa sei pamusoro pomunhu anoranga mwana asingateereri nokuisa maoko ake mumoto? Waizoremekedza munhu akadaro here? Chokwadi, waizoda kunyange kumuziva here? Kana! Zvimwe waizofunga kuti ane utsinye chaizvo. Asi Satani anoda kuti tidavire kuti Jehovha anotambudza vanhu mumoto nokusingaperi—kwemabhiriyoni emakore asingaverengeki!
18. Kunamata vakafa kunotorwa panhema dzipi dzechitendero?
18 Satani anoshandisawo zvimwe zvitendero kudzidzisa kuti kana vanhu vafa vanova midzimu inofanira kuremekedzwa uye kukudzwa nevapenyu. Maererano nedzidziso iyi, midzimu yevakafa inogona kuva shamwari dzine simba kana kuti vavengi vanotyisa. Vanhu vazhinji vanodavira nhema idzi. Vanotya vakafa uye vanovaremekedza nokuvanamata. Kusiyana neizvi, Bhaibheri rinodzidzisa kuti vakafa vakarara uye kuti tinofanira kungonamata Mwari wechokwadi, Jehovha, Musiki wedu noMugoveri.—Zvakazarurwa 4:11.
19. Kuziva chokwadi pamusoro porufu kunotibatsira kunzwisisa imwe dzidziso yeBhaibheri ipi?
19 Kuziva chokwadi pamusoro pevakafa kunokudzivirira pakutsauswa nenhema dzechitendero. Kunokubatsirawo kunzwisisa dzimwe dzidziso dzeBhaibheri. Somuenzaniso, paunoziva kuti vanhu havaendi kunyika yemidzimu pavanofa, chipikirwa choupenyu husingaperi muparadhiso pasi pano chinova nezvachinonyatsoreva kwauri.
20. Muchitsauko chinotevera tichakurukura mubvunzo upi?
20 Kare kare, murume akanga akatendeka ainzi Jobho akabvunza mubvunzo uyu: “Kana murume akagwinya akafa, angararamazve here?” (Jobho 14:14) Munhu asina upenyu akarara murufu angadzoswa kuupenyu here? Zvinodzidziswa neBhaibheri pamusoro peizvi zvinonyaradza kwazvo, sezvicharatidzwa nechitsauko chinotevera.
^ ndima 5 Kuti uwane kukurukurwa kwemashoko okuti “mweya” uye “mudzimu,” tapota ona Mashoko Okuwedzera, mapeji 208-11.


text:
Kutambura Kwatiri Kuita Kunokonzerwa naMwari Here?
Mhinduro yeBhaibheri
Bhaibheri rinobudisa pachena kuti kwete haasi Mwari! Kutambura kuri kuita vanhu hachisi icho chaiva chinangwa chaJehovha Mwari kubvira pakutanga-tanga. Asi kuti murume nomudzimai vokutanga, vakapandukira utongi hwaMwari vachibva vasarudza kuti vagadze mitemo yavo yokuzvisarudzira chakanaka nechakaipa. Vakabva vapira Mwari gotsi uye ndipo pakatangira kutambura kwose.
Nemhaka yechisarudzo chavo chakaipa chavakaita, isu nhasi tava kutambura. Asi kubvira pakutanga-tanga Mwari akanga asina kuronga kuti vanhu vazotambura.
Bhaibheri rinoti: “
Paanenge achiedzwa, munhu ngaarege kuti: ‘Ndiri kuedzwa naMwari.’ Nokuti hapana munhu angaedza Mwari nezvinhu zvakaipa uyewo iye haaedzi munhu.” (Jakobho 1:


text:
Zvinodzidziswa neBhaibheri
Bhaibheri rinopa mazano akanakisisa nezvemibvunzo yakaoma zvikuru muupenyu. Kubvira kare-kare kusvika iye zvino kushanda kunoita Bhaibheri kuri kuoneka. Muchikamu chino, uchanyatsoona kuti mazano ari muBhaibheri anoshanda zvechokwadi.
Nyaya Itsva
Sayenzi Inowirirana Nezviri muBhaibheri Here?
Sayenzi iri muBhaibheri ine painorasika here?
Njodzi Dzinongoitika Dzoga Ishamhu yaMwari Here?
Tarisa uone zvinhu zvitatu zviri muBhaibheri zvinoitwa naMwari asati aparadza vanhu.
Mazano Okubatsira Mhuri
VANA
Mosesi Anowanikwa
Vanhu vari pamufananidzo ndivanaani? Verengai nyaya yacho muBhaibheri pana Eksodho 2 kuti muone mazita avo.


text:
VAMWE vevaimbove vashandi vepamugodhi weTrojan Nickel Mine kuBindura vanosvika 724 vowana raramo kuburikidza nekurima zvichitevera kupihwa kwavakaita minda pane rimwe purazi riri kudunhu iri.
Varimi ava vari kurima zvikuru papurazi reKingstone iro rine mahekita 3 000 riri kuBindura South iyo inomiririrwa mudare reNational Assembly naCde Remigious Matangira. Cde Matangira vakati vaive vashandi vepamugodhi uyu vari kuita zvinorova nekurima.
“Kambani yeTrojan yaiva nevashandi vanodarika 2 000 avo vamwe vacho vachiriko kubasa vamwewo vakabuda, saka ini semutungamiri wavo ndinoda kuti vanhu vose ava vawaniswe minda mwaka uno, vakakohwa zvinonwisa mvura kubva muminda midiki yavakawaniswa iyi,” vakadaro.
“Tine vechidiki vari kugara mudzimba dzeTrojan vakaburitswa mabasa vakaroora vari kurarama nekurima minda iyi, vakapihwa minda iyi mugore ra2008 saka chikumbiro changu kuti vachipihwa matsamba ekuti vaite varidzi veminda asi dambudziko riripo zvinonzi purazi iri iperi-urban, inyaya yava kuvakuru iyi hatizive kuti zvichaitwa sei,” vakadaro.
Mumwe wevarimi ava, VaSimbarashe Musarurwa (35) nemudzimai wavo, Hilda Musarurwa (33), vakati upenyu hwavo hwapunduka zvikuru nekurima.
VaPaul Simango (49) vakatiwo vanotarisira kuwana matani gumi pachibage chavakarima.
“Ini ndine mahekita maviri chete saka ndinodawo mimwe minda sezvo ndiine mhuri huru,” vakadaro.


text:
GADZIRIRO dzemaNational Youth Games dzava padanho rekupedzisira apo mapurovhinzi mazhinji, kusanganisira Harare, akatosarudza zvikwata zvichanoamirira kuMasvingo uko kuchange kuine makwishu aya.
Vachitaura nezvemakwikwi aya, Education Officer kubazi redzidzo mitambo, tsika nemagariro, VaChristopher Katore, vakati makwikwi aya ari kutanga musi waNyamavhuvhu 16 kusvika 24.
Rwendo rwuno purovhinzi yeHarare inotarisirwa kuhwapura nyanga kubva kuBulawayo iyo yakahwinha mukombe uyu gore rapera.
Gore rino, vakadaro VaKatore, vanoda kuita happy wheels musangano wemamaneja, varairidzi pamwe nevamwe vatungamiri vemitambo pamusoro pemitemo ichange ichitarisirwa kumakwishu aya.
“Gore rino tinoda kuita zvinhu zvine gwara rakanaka, tichaita musangano nemamaneja, varairidzi pamwe nekomiti yemakwikwi aya apo tichange tichidzidzisana mitemo iri maererano nemitambo iyi,” vakadaro VaKatore.
Vakaenderera mberi vachiti rwendo rwuno havazi kuzoita zinyeke-nyeke neavo vanoda kuita zvekubiridzira nekudaro vose vachabatwa vachiita huwori hwekubiridzira zvakaita semakore avo ekuberekwa vachambomiswa kwenguva kukwikwidza mumakwikwi aya.
“Gore rino hatizi kuita zvekutamba nevachabatwa vachibiridzira makore avo, idambudziko ratange tichirwisana naro kwenguva yakareba uye ndinoti gore rino hakuna izvozvo, mwana ngaatambe paanokodzera kwete kuunza vanhu vabva zera nenyaya yekuda mukombe chete,” vakadaro VaKatore. Zvakadaro, zvikwata zveHarare zvinotarisirwa kupinda mukembi musi waNyamavhuvhu 13 kwakare kuMasvingo.


text:
Bhaibheri Rinogona Kundibatsira Here Kana Ndakaora Mwoyo?
Mhinduro yeBhaibheri
Hongu, nemhaka yokuti rubatsiro rwakanakisisa rwunobva kuna “
Mwari, anonyaradza vakaora mwoyo.”
Mwari anobatsira sei vakaora mwoyo?
Simba. Mwari anoita kuti uzorodzwe uye ufare, kwete nokubvisa matambudziko ako ose, asi nokupindura minyengetero yako paunonyengetera uchikumbira kuti uwane simba rokutsungirira. (VaFiripi 4:
13) Unogona kuva nechivimbo chokuti akagadzirira kukuteerera, nemhaka yokuti Bhaibheri rinoti: “
Jehovha ari pedyo nevaya vakaora mwoyo; anoponesa vaya vakadzvinyirirwa.” (Pisarema 34:
18) Kutaura zvazviri, Mwari anogona kunzwa munyengetero wako wokukumbira kubatsirwa kunyange paunenge usingakwanisi kunyatsobudisa zviri pamwoyo wako. —VaRoma 8: 26, 27.
Mienzaniso yakanaka. Mumwe munyori weBhaibheri akanyengetera kuna Mwari achiti: ‘
Ndakadanidzira kwamuri Jehovha ndiri mudambudziko guru.’ Munyori uyu wepisarema akanyaradzwa paainetseka zvikuru nokuyeuka kuti Mwari anoda kutiregerera zvivi zvedu. Akati kuna Mwari: “
Dai imi, iyemi Jehovha, maironda zvakaipa zvangu, haiwa Jehovha, ndianiko aimira? Asi kukanganwira kuri kwamuri; naizvozvo imi munotyiwa.”
—Pisarema 130: 1, 3, 4, Bhaibheri Dzvene muChiShona Chanhasi.
Tariro. Kunze kwekunyaradza kwaari kuita vanhu iye zvino, Mwari akavimbisa kuti achabvisa matambudziko ose anokonzera kuti vanhu vaore mwoyo. Paachazadzisa vimbiso iyoyo, “
zvinhu zvekare [kusanganisira kuora mwoyo] hazvizoyeukwi, uyewo hazvizouyi mumwoyo.”
—Isaya 65:17.
Cherechedza kuti: Kunyange zvazvo Zvapupu zvaJehovha zvichiziva kuti zvinobatsirwa naMwari, zvinoendawo kuchipatara kuti zvirapwe zvirwere zvakadai sokuora mwoyo (depression). (Mako 2:


text:
Bhaibheri Rinoti Chii nezveIsita?
Mhinduro yeBhaibheri
Kupemberera kunoitwa nevanhu Isita hakutsigirwi neBhaibheri. Asi kana ukanyatsotarisa kwayatangira, unogona kunzwisisa kuti chii chinonzi Isita. Imhemberero yakatangira pamitambo yaiitwa kare ine chokuita nokuzvara. Ona zvinotevera.
Zita rokuti Isita: Bhuku rinonzi Encyclopædia Britannica rinoti: “
Zita reChirungu rokuti Easter harinyatsozivikanwa kuti rakabva kupi; mupristi werudzi rwechiAnglo-Saxon ainzi Venerable Bede ndiye akatora zita racho kubva pana mwarikadzi wavo wechirimo ainzi Eostre mumakore okuma700.” Mamwe mabhuku anoti zita racho rakabva pazita rokuti Astarte, mwarikadzi wokuzvara wechiFenikiya uyo aiva nomumwe wake aiva kuBhabhironi ainzi Ishtar.
Tsuro: Tsuro dzinoshandiswa sechiratidzo chokuzvara uye “
zvakatangira pamitambo yechihedheni yaiitwa panguva yechirimo kuEurope nekuMiddle East.”
—Encyclopædia Britannica.
Mazai: Kuenderana neduramazwi rinonzi Funk & Wagnalls Standard Dictionary of Folklore, Mythology and Legend, vanhu vaitsvaka mazai epaIsita ayo ainzi ainge aunzwa netsuro yepaIsita, uye kuita izvi “
yakanga ichitova tsika inokosha ine chokuita nekuzvara.” Mune dzimwe tsika zvaifungidzirwa kuti zai raiva rakashongedzwa repaIsita “
raiva nemasimba okuunza mufaro, budiriro, utano, uye dziviriro.”—Traditional Festivals.
Mbatya itsva dzokupfeka paIsita: “
Zvaionekwa sokusaremekedza uye kuti zvainzi zvaiunza munyama kuchingamidza mwarikadzi wechirimo wokuScandinavia kana kuti Eastre, munhu akapfeka mbatya tsaru.”—The Giant Book of Superstitions.
Mitambo yokupemberera kudzoka kwezuva: Mitambo iyi yakanga yakabatana nekunamata zuva kwaiitwa kare apo “
vanhu vaipemberera kuti chando chapera uye zuva rava kudzoka iro raiva nesimba rokukudza zvinhu zvinorarama.”—Celebrations—The Complete Book of American Holidays.
Bhuku rinonzi The American Book of Days rinonyatsotsanangura kutanga kwakaita Isita richiti: “
Zviri pachena kuti vanhu vechechi vepakutanga-tanga vakatora tsika dzekare dzechihedheni vakadziita dzechiKristu.”
Bhaibheri rinoti Mwari haadi vanhu vanomunamata vachishandisa tsika dzisingamufadzi. (Mako 7:6-8) Pana 2 VaKorinde 6:17 panoti: “‘
Zviparadzanisei,’ anodaro Jehovha, ‘musabata chinhu chisina kuchena.’” Isita imhemberero yechihedheni uye vanhu vanoda kufadza Mwari havafaniri kuipemberera.


text:
Mazuva 6 Akasikwa Zvinhu Aiva Akareba Maawa 24 Here?
Kwete. Zvapupu zvaJehovha zvinotenda kuti Mwari ndiye akasika zvinhu zvose. Asi hatibvumirani nedzidziso yokuti zvinhu zvose zvakasikwa mumazuva 6 aiva akareba maawa 24. Chikonzero nei? Nemhaka yokuti zvinotaurwa nevanotsigira dzidziso iyi zvinopesana neBhaibheri. Ona mienzaniso miviri iyi:
Mazuva 6 okusika akareba zvakadini? Vamwe vanotsigira dzidziso iyi vanoti mazuva aya akareba maawa 24. Asi shoko rokuti “zuva” muBhaibheri rinogona kureva nguva yakati rebei.
—Genesisi 2:4; Pisarema 90:4.
Nyika yava nemakore mangani? Vamwe vanotsigira dzidziso iyi vanodzidzisa kuti nyika ino ingori nezviuru zvemakore. Asi maererano neBhaibheri, nyika ino uye denga zvakasikwa mazuva 6 okusika asati atanga. (Genesisi 1:1) Nokuda kwechikonzero ichi, Zvapupu zvaJehovha zvinobvumirana neongororo dzinoitwa nevesayenzi dzokuti nyika ino yava nemabhiriyoni emakore.
Kunyange zvazvo Zvapupu zvaJehovha zvichitenda kuti zvinhu zvakasikwa, hatipikisani nesayenzi. Tinotenda kuti sayenzi yechokwadi neBhaibheri zvinopindirana.


text:
Tinofanira Kunamata Zvifananidzo Here?
Mhinduro yeBhaibheri
Hatifaniri kunamata zvifananidzo. Bhuku rinonzi New Catholic Encyclopedia richitaura nezvemitemo yakapiwa rudzi rwevaIsraeri naMwari, rinoti: “Nyaya dzakasiyana-siyana dziri muBhaibheri dzinoratidza kuti pakanga pasingashandiswi zvifananidzo pakunamata Mwari.” Ona zvinotaurwa nemavhesi aya eBhaibheri:
“Usazvigadzirira mufananidzo wakavezwa, kana mufananidzo wechinhu chero chipi zvacho chiri kumatenga kumusoro, kana chiri panyika pasi, kana chiri mumvura pasi penyika. Usazvikotamira kana kunyengedzwa kuti uzvishumire, nokuti ini Jehovha Mwari wako ndiri Mwari anoda kuzvipira kwakazara.” (Eksodho 20:4, 5) Sezvo Mwari achida “kuzvipira kwakazara,” haafari kana tikapa rukudzo kana kuti tikanamata zvifananidzo, mapikicha, zvidhori, zvivezwa, kana zviratidzo.
‘Handizopi kurumbidzwa kwangu kuzvifananidzo.’ (Isaya 42:8, Bhaibheri Dzvene MuChishona Chanhasi) Mwari haadi kuti vanhu vamunamate vachishandisa zvifananidzo. Vamwe vaIsraeri pavakaedza kunamata Mwari vachishandisa chifananidzo chemhuru, Mwari akati vakanga vaita “zvinhu zvakaipa kwazvo.”
—Eksodho 32:7-9, Bhaibheri Rinoyera.
“Hatifaniri kufunga kuti Mwari akafanana nendarama kana sirivha kana dombo, kufanana nechimwe chinhu chakavezwa nounyanzvi nouchenjeri hwomunhu.” (Mabasa 17:29) Kusiyana nevanhu vechihedheni avo vanowanzoshandisa mifananidzo ‘yakavezwa nounyanzvi nouchenjeri hwomunhu,’ vaKristu vanofanira ‘kufamba nokutenda, kwete nokuona,’ rinodaro Bhaibheri.—2 VaKorinde 5:7.
“Zvichenjererei pazvidhori.” (1 Johani 5:21) Mirayiro yakapiwa rudzi rwevaIsraeri uye vaKristu, inoratidza kuti nguva dzose Bhaibheri rinoti dzidziso yokuti Mwari anoda kunamatwa pachishandiswa zvifananidzo nezviratidzo ndeyenhema.


text:
Mhara
Mhara (Impala in English and Afrikaans) imhuka yemusango inoda kuenzana nemhembwe. Mhuka idzi dzinowanikwa mumasango enyika dzinoti Kenya, Tanzania, Swaziland, Mozambique, kumaodzanyemba kweNamibia, Botswana, Zambia, Zimbabwe, kuchamhembe kweAngola, South Africa and Uganda. Huwandu hwemhara muAfrica hunodarika 2 million.
Chimiro cheMhara[chinja | edit source]
Mhara dzine hurefu pamapendekete huri pakati pe 73–92 cm. hono dzinoita huremu huri pakati pe 46–76 kg, nzvari dzinorema zviri pakati pe 35–50 kg. Mhara dzine ruvara rwe reddish-brown, dziine besu rwakaita rushava nedumbu re white. Hono dzine nyanga dzinoreba kusvika 90 cm; nzvari hadzina nyanga.
Magariro eMhara[chinja | edit source]
Nzvari nemhara ndiki dzinogara mumatanga ane mhara dzinokwana 200. Munguva yokunge kuine mafuro akanaka mabhuru emhara anotara muganhu nokuchengera nzvimbo dzawo achitanda dzimwe hono dzingada kupinda munzvimbo idzi. Nzvari dzose dzinopinda munzvimbo yakachengerwa dzinokomberedzwa mukono uchiedza kuchegeta nzvari nokudzivisa kuti dzibude munzvimbo iyi.
Munguva yokunge kuine nzara matanga ane mikono nenzvari anobatana kuitira kutama mhara dzichifamba nzendo refu kunotsvaka mafuro manyoro. Panguva iyi mikono inogarisana murugare.
Kubereka[chinja | edit source]
Nguva yokuti mikono inotanda nzvari inotanga panopera mwaka wekunaya kwemvura muna May; nguva iyi yakareba mavhiki matatu (3). Mhara inotakura pamuviri kwemwedzi 6-7; asi nzvari inokwanisa kunonoka kuzvara kana mafuro asina kururama. Panguva yokuzvara nzvari inozvitsaura kubva kudanga yonozvarira pakahwanda ichichengeta mhuru yayo ipapo kwemavhiki maviri-matatu isati yadzokera kune dzimwe. Mhuru dzinoyamwiswa mwedzi mitanhatu (6).
Zvikara zveMhara[chinja | edit source]
Kanamhara dzchinge dzavhundutswa nezvikara dzniotanga kusvetuka dzichita udasvumutasvu dziine chinagwa chokuvhiringidza zvikara. Mhara inokwanisa kukwakuka nhambwe inosvika 10m ichikwira 3m mudenga. Mhara dzinomhaya kusvika paSpidhi 80–80 km/h kana dzotiza zvikara. Panguva yokutiza dzinomwaya hwema kubva mumakumbo adzo izvi zvichiyamura kuti danga remhara rirambe riri pamwe.
Zvikara zvinotevara mhara zvinosanganisira: shumba; mbada; ingwe; bere uye garwe kana mhara dzaenda kunonwa mvura kurwizi.


text:
Kamba
Kamba (tortoise) imhuka yemusango inokambaira ine makwati akavhara muviri wayo. Kamba inokwanisa kudzosera musoro wayo, maoko nemakumbo kupinda mumakwati ayo. Kune kamba dzinogara pavhu koita kamba dzinogara mumvura. Kamba iri pamupanda wemhuka dzinokambaira.
Kuberekana[chinja | edit source]
Kamba nzvari dzinochera gomba umo dzinokandira mazai angava rimwe kusvika kumakumi matatu (30). Mazai anokandirwa munguva dzemanheru kamba yobva yafushira mazai aya nejecha,dhaga nemashizha. Mazai aya anosiyiwa asina kurindirwa achizochechenya pamazuva 60-120 zvichienderana nerudzi rwekamba yacho.
Kana yasvika nguva yokuchechenya nhiyo inoboora zai ichishandisa zino rinenge rakura kachiri muzai iroro. Ipapo nhiyo iyi inochera ichibuda mugomba muya yotanga upenyu hwayo isina amai .
Kudya kwekamba[chinja | edit source]
Kamba inodya huswa, sora, mashizha; nemichero yakasiyana-siyana. Mamwe marudzi ekamba anodya makonye netupembenene.
Zvirevo
- Charova sei chando chakwidza hamba mumuti?
- Chidamoyo hamba yakada makwati.


text:
MALABO, EQUATORIAL GUINEA—
Musangano we African Union Summit wavhurwa zviri pamutemo neChina mu Malabo, Equatorial Guinea, vatungamiri venyika dzemu Africa vachikurudzirwa kuti vachengetedze chitsividzo chavakaita chekuona kuti hapana pfuti dzichange dzichishandiswa zvisiri pamutemo panosvika gore ra 2020.
Musangano uyu wavhurwa zvine mufaro mukati sachigaro veAfrican Union, Amai Nkosazana Dlamini Zuma, vachiti mhirizhonga, kutonga nedemo nezvimwe zvipingaidzo zvinogadzirisika muAfrica, zviri kutadzisa kubudirira kwe Africa, izvo zviri kuvhiringawo kugadziriswa kwenyaya dzekurima pamwe nekuvambwa kwemabasa matsva.
Amai Dlamini Zuma vati vechidiki vakawandisa mu Africa havana basa nokudaro vatungamiriri venyika idzi vanofanirwa kuisa mari muzvirongwa zvekurima, kuitira kuti kurima kuitwe sezviri kuitika munyika dzakabudirira. Vati izvi zvikasaitwa, Africa icharamba ine dambudziko rechikafu.
Munyori Mukuru we United Nations, Va Ban Ki Moon, vakurudzirawo Africa kuti igadzirise nyaya dzemhirizhonga dzematongerwo enyika nechitendero munyika dzakaita seSouth Sudan, Central African Republic nedzimwe, sezvo nyika idzi dziri kusvibisa chimiro che Africa.
Vatiwo runyararo chete ndirwo rwunokwanisa kusimudzira Africa kuitira kuti ipedze nzara nechinanga chekuzadzisa zviga zvebudiriro, kana kuti millenium development goals.
Va Ban vati chimwe chinofanirwa kugadziriswa inyaya ye mamiriro ekunze, iyo vati iri kunetsa Africa kudarika nyika zhinji pasi rose. Vatiwo vatungamiri vemuAfrica vanofanirwa kusimudza izwi ravo panyaya yemamiriro ekunze.
VaBan vakoka vatungamiri ava kumusangano wavachaita wemamiriro ekunze munyika dzichiri kubudirira uyo uchaitwa mu New York muna Gunyana.
Chinangwa chemusangano uyu ndechekutsvaga nzira dzekuti Africa izviwanire chikafu chakakwana, uyekuti izvi zvinge zvaitwa mumakore makumi mashanu anotevera.
Vatungamiri vemuAfrica vari kutarisirwa kubuda nezvisungo panopera musangano uyu mangwana.
Zimbabwe yakamirirwa nemutungamiri wenyika, VaRobert Mugabe, gurukota rezvekurima, VaJoseph Made, pamwe negurukota rezvekunze kwenyika, Va Samuel Mumbengegwi.
Musangano uyu wakakosha zvikuru kuZimbabwe sezvo nyika iyi iri kugara yakapemha chikafu sezvo chiri kurimwa munyika chisiri kukwanira vanhu vose.
Sangano re Zimbabwe Vulnerability Assessment Committee rinoti munyika maiva nevanhu vanosvika mamiriyoni maviri vaida rubatsiro rwechikafu muna Kurume.
Asi huwandu uhu hunogona kuva hwadzikira sezvo vanhu vakakohwa zvirimwa zvavo.
Nyaya Ina Sandra Nyaira


text:
WASHINGTON—
Nyanzvi munyaya dzezvematongerwo enyika dzinoti kuungana kwaita vatungamiri venyika dzakawanda muSouth Africa kunoratidza kuti vaimbove mutungamiri wenyika iyi, VaNelson Mandela, vaiva munhu anoremekedzwa pasi rose.
Vatungamiri venyika vaenda kunoonekana naVaMundela vasati varadzikwa kumusha kwavo neSvondo vanosanganisira mutungamiri weBritain, VaDavid Cameron, mutungamiri weAmerica, VaBarack Obama, mutungamiri weCuba, Va Raul Castro nevamwe.
Zvinonzi vanhu vanodarika zviuru makumi matanhatu vaungana munhandare yeFNB kuSoweto vachirangira VaMandela, avo vakafa neChina mushure mekurwara kwenguva yakareba.
VaMandela, avo vakashaya vava nemakore makumi mapfumbamwe nemashanu, vari kuvigwa kumusha kwavo kuQunu mudunhu reEastern Cape.
Mukuru anoona nezvezvirongwa mukambani yeExxaro Resources, VaPaul Rumema Chimhosva, vanoti kana murufu VaMandela vabatanidza vanhu nekubatana maoko kwaita VaObama naVaCastro.
Hurukuro naVaPaul Rumema Chimhosva


text:
Chidzidzo 12
Ungaswedera Sei Pedyo naMwari?
1. Mwari anoteerera minyengetero yose here?
Mwari anokumbira vanhu vemarudzi ose kuti vaswedere pedyo naye mumunyengetero. (Pisarema 65:2) Zvisinei, haateereri, kana kuti kugamuchira minyengetero yose. Somuenzaniso, minyengetero yemurume asingabati mudzimai wake zvakanaka inogona kudziviswa. (1 Petro 3:7) Uyewo, vaIsraeri pavakaramba vachiita zvakaipa Mwari akaramba kunzwa minyengetero yavo. Saka, munyengetero iropafadzo. Kunyange zvakadaro, Mwari anogamuchira minyengetero kunyange yevanhu vakaita zvivi zvakaipisisa kana vakapfidza.
2. Tinofanira kunyengetera sei?
Munyengetero chikamu chokunamata kwedu, saka tinofanira kunyengetera kuMusiki wedu chete, Jehovha. (Mateu 4:10; 6:9) Uyewo, sezvo tisina kukwana, tinofanira kunyengetera muzita raJesu nokuti akafira zvivi zvedu. (Johani 14:6) Jehovha haadi kuti tidzokorore minyengetero yatinenge takaita zvokubata nemusoro kana kuti yakaita zvokunyorwa. Anoda kuti tinyengetere zvichibva pamwoyo.
Musiki wedu anonzwa kunyange minyengetero inoitwa chinyararire. (1 Samueri 1:12, 13) Anotikumbira kuti tinyengetere nguva dzose, dzakadai sepatinomuka uye patinorara, panguva dzokudya, uye patinotarisana nematambudziko.
3. Nei vaKristu vachiungana pamwe chete?
Kuswedera pedyo naMwari hakusi nyore nokuti tinorarama pakati pevanhu vasingatendi muna Mwari uye vanoseka zvaakavimbisa nezvenyika ine rugare. (2 Timoti 3:1, 4; 2 Petro 3:3, 13) Saka tinoda kuwadzana nevatinonamata navo kuti vatikurudzire, uye ivo vanodawo kukurudzirwa nesu.
Kuwadzana nevanhu vanoda Mwari kunotibatsira kuswedera pedyo naye. Misangano yeZvapupu zvaJehovha inotipa mikana yakazonaka yokukurudzirwa nokutenda kwevamwe.
4. Ungaswedera sei pedyo naMwari?
Unogona kuswedera pedyo naJehovha nokufungisisa zvawakadzidza kubva muShoko rake. Funga zvaungadzidza kubva pamabasa ake, mazano ake, uye zvaakavimbisa. Kunyengetera uye kufungisisa kunotibatsira kunzwisisa kukosha kunoita rudo rwaMwari uye uchenjeri hwake.
Unogona kuswedera pedyo naMwari kana chete uchivimba naye uye uchitenda maari. Asi kutenda kwakaita sechinhu chipenyu chinoda zvokudya. Unofanira kuramba uchidyisa kutenda kwako nokufungisisa zvinhu zvakaita kuti utende zvaunotenda.
5. Kuswedera pedyo naMwari kuchakubatsira sei?
Jehovha ane hanya nevaya vanomuda. Anogona kuvachengetedza pane chero chinhu chipi chingaisa pangozi kutenda kwavo kana kuti tariro yavo youpenyu husingaperi. (Pisarema 91:1, 2, 7-10) Anotinyevera nezvemararamiro anoisa upenyu hwedu pangozi kana kuti anoita kuti tisafare. Jehovha anotidzidzisa mararamiro akanaka zvikuru.


text:
WASHINGTON DC—
Hofisi yemutungamiri weMDC T, VaMorgan Tsvangirai, inoti yanyorera tsamba kubepanhau re The Herald pamwe neZimbabwe Media Commission ichinyunyuta nekwainoti kusarudza kunyora manyepo kwaitwa nebepanhau reThe Herald pamusoro pehutano hunonzi hwakatarisana naVaTsvangirai.
Nyaya yaburitswa nebepanhau iri inotevera kukundikana kwaVaTsvangirai kuenda kumusangano webato ravo waiwe kunhandare yeZimbabwe Grounds kuHighfield muHarare nemusi weSvondo, uko vaitarisirwa kutaura kuvatsigiri vavo.
Mutauriri waVaTsvangirai, VaLuke Tamborinyoka, vanoti vakazivisa vanhu vakanga vaungana munhandare iyi pamwe nevatori venhau kuti VaTsvangirai vakanga vakundikana kuvepo nekuti vakanga vasinganzwe zvakanaka.
Asi vanoti bepanhau reThe Herald rasarudza kuburitsa nyaya yekuti VaTsvangirai vakakundikana kuenda kumusangano uyu nehurwere husina kutsanangurwa. Bepanhau iri rinoti izvi zvinosimudza fungidziro yagara iripo kubva nguva yesarudzo yekuti mukuru uyu ari kurwarirofa.
VaTamborinyoka vanoti VaTsvangirai havasi kurwara zvakanyanya asi kuti vakatadza kuenda kumusangano uyu zvichitevera kurudziro yachiremba wavo yekuti vambozorora zvishoma mushure mekushanda zvakanyanya mumasvondo apfuura.
Hurukuro naVaLuke Tamborinyoka


text:
WASHINGTON— Bato reZanu-PF rinoti richiri kuzeya nezverufu rwevaimbova gurukota muhurumende yeZanu-PF uye vaimbova mutauriri webato iri, VaNathan Shamuyarira, avo vakashaya kuchipatara cheWest End Clinic neChitatu mushure mekurwara kwenguva yakareba.
VaShamuyarira vakaberekwa mugore ra1929 vari mwana wemufundisi weMethodist Church. Vakadzidzisa kwenguva yakareba kuDomboshawa, ndokuzobuda munyika vachinodzidzisa ku Tanzania. Vakambovawo mutori wenhau kubepanhau reAfrican Newspapers Ltd Zimbabwe isati yawana kuzvitonga.
Muna 1962 VaShamuyarira vakanyengetedzwa kuti vapinde munyaya dzezvematongerwo enyika mubato reZapu namuchakabvu Dr Samuel Parirenyatwa.
Zapu yakabanwa muna 1962 zvakapa kuti imba yaVaShamuyarira isechwe nemapurisa.
Asi mugore rimwero, kunyange vainge vasina chigaro muZapu, VaShamuyarira vakaperekedza mutungamiri weZapu, VaJoshua Nkomo, kuNew York kwavaiendesa tsamba yenyunyuto kusangano renyika dzepasi rose re United Nations.
Nekusava nechuvimbo nehutungamiri waVaNkomo, VaShamuyarira vakazoenda kubato reZanu rakaumbwa nevaisada VaNkomo ava. Muna 1968 vakaitwa munyori weZanu anoona nezvekudyidzana nedzimwe nyika.
Asi muna 1971 mushure mehurukuro namushakabvu VaJames Chikerama, vakaumba bato reFLORIZI. Bato iri rainge richiti rinoda kubatanidza vanhu vanotaura Shonaland nevanotaura Ndebele.
Asi rakashorwa zvakanyanya neZanu neZapu richinzi raiva nerusarura rudzi.
Asi mushure memakore maviri chete, VaShamuyarira vakabuda muFLORIZI ndokuzodzokera kuZanu vakaendawo kunoshanda nebato iri munguva yehondo vari kuMozambique.
Pakawana nyika kuzvitonga kuzere VaShamuyarira vakaitwa gurukota rezvekudyizdzana nedzimwe nyika.
Mushure mezvo vakaitwa gurukota rezvekuburitswa kwemashoko, vakashanda zvakasimba nemasangano evanyori nevadhindisi vemabhuku mukuumbwa kwe Zimbabwe International Book Fair. Vakashandawo segurukota rezvemaindasitiri.
Asi vakazosiya zvematongerwo enyika muna 2010 vachiti vave kunonyora mabhuku.
Mutauriri weZanu-PF, VaRugare Gumbo, vanoti nyika yarasikirwa zvikuru nemunhu ainge akazvipira.
Nyanzvi munyaya dzezvematongerwo enyika uye vari mukuru wesangano reZimbabwe Democracy Institute, VaPedzisayi Ruhanya, vanoti VaShamuyarira vakashanda mukuzivisa vanhu nezvechimurenga vari mupepeti mukuru wenhau.


text:
HARARE— Mutungamiri we MDCT, Va Morgan Tsvangirai, vanoti vachaendesa bepanhau re Herald pamwe nenhepfenyuro ye ZBC kumatare edzimhosva vachipomera makambani ehurumende maviri aya mhosva yekusvibisa zita ravo pamusoro pekurwara kwavanga vachiita.
VaTsvangirai vanoti vari kutora matanho aya sezvo bepanhau re Herald raburitsa mashoko ekuti vakatiza kuchipatara mu Harare vasina kubhadhara mari yekuvarapa yaidiwa nechipatara ichi inoita zviuru zviviri nemazana matanhatu emadhora.
Bepanhau iri raburitsawo mifananidzo yaVa Tsvangirai vasina bhutsu vakapfeka mbatya dzemuchipatara vachibva pachipatara izvo zvinonzi nemutauriri waVa Tsvangirai, Va Luke Tamborinyoka, hazvisi zvechokwadi.
Dzimwe nyanzvi munyaya dzezvema computer dzaudza Studio 7 kuti mifananidzo yabuditswa nebepanhau iri yakagadzirwa mu computer kuti iite kunge yechokwadi.
Va Tamborinyoka vati Va Tsvangirai havana kumbobvira vatiza pachipatara vasina kubhadhara sezvataurwa nebepenhau re Herald.
Vaenderera mberi vachiti Va Tsvangirai vakabhadhara bhiri ravo remari inoita madhora zviuru zvina nemazana matatu anemakumi matanomwe nematanhatu vakatopihwa chenji mushure mekubhadhara mari iyi.
Va Tamborinyoka vaburitsa matsamba anoratidza kubhadharwa kwemari iyi vachiti mari iyi yakabhadharwa mushure meawa imwe chete Va Tsvangirai vabuda muchipatara. Vati Va Tsvangirai vakabuda muchipatara umu vawirirana nevakuru vepachipatara ichi kuti vachabhadhara mari yavanga vanzi vabhadhare musi umwe chetewo.
Va Tamborinyoka vati pane hurongwa hwe Zanu PF nevasori hwekusvibisa zita raVa Tsvangirai.
Pasvika Studio 7 pachipatara panga pachirapwa vaVa Tsvangirai, mumwe mukoti wepachipatara achi ati mapurisa ayo anzi anga achitungamirwa na Chief Superintendent Crispen Makedenge asvika pachipatara apa akatora magwaro anoratidza kurwarara kwanga kuchiita Va Tsvangirai zvisinei nekuti mutemo unoti kurwara kwemunhu kunofanira kuzivikanwa nana chiremba nemurwere chete.
Va Tamborinyoka vasvora zvinonzi zvaitwa nemapurisa izvi.
Va Tamborinyoka vati Va Tsvangirai vanga vachitariswa nana chiremba pachipatara ichi vakanzi vanofanira kuzorora sezvo vachiti vana chiremba vakavaudza kuti vakanyanyoshanda zvakawomarara.
Mumasvondo apfuura, Va Tsvangirai vanga vachiita misangano nevatsigiri vebato ravo munzvimbo dzakasiyana munyika


text:
Chimurenga
Chimurenga (Zimbabwe Struggle for Liberation) zvinotaura hondo yakarwiwa nevanhu vatema veZimbabwe kuitira kuzvisunungura kubva kuhudzvanyiriri hwehutongi hwevarungu vakabva kuBritain.
Shoko rokuti chimurenga rinotodza rokuti kurengera rinoreva kurunzira kana kufurira boka revanhu kuita zvisiri pamurawo kana zvisingatenderwe nehutongi huripo panguva iyoyo. Saka chimurenga chaiva nzira yekurunzira vanhu vatema kuti vapandukire hurumende yaivepo yevachena, kuti vanhu vazviwanire kodzero dzavo uye kuzvitonga kwegutsaruzhinji.
Zvakakonzera hondo yeChimurenga[chinja | edit source]
Hondo yeChimurenga yakarwiwa nezvikonzero zvinosanganisira:
- Kubvisa hutongi hweudzvanyiriri hwaisiyanisa vatema nevarungu, vatema vachibatwa huyanga munyika yemadzibaba avo.
- Kusandura magoverwo evhu akangaasina kururama nokuti varungu vakange vagere kunechu rakanaka, vatema vakakandwa kunzvimbo dzemakomo nekune rukangarabwe.
- Kushandura hutongi hwaisatendera vatema kuti vavhote musarudzo dzenyika dzoksarudza vamiri vematunhu.
- Kuunza kuzvitonga munyika yemadzitateguru evanhu vatema.


text:
VECHIDUKU VANOBVUNZA KUTI
Ndingaita Sei Kuti Ndisaverengera Kuita Zvinhu?
Unogara uchinonoka kuita mabasa ako epamba here kana kuti basa raunenge wapiwa kuchikoro? Haufaniri kuverengera kuita mabasa ako! Nyaya ino ichakubatsira kuti usaverengera kuita zvinhu, kunyange
Paunenge wapedza kuverenga nyaya iyi, pindura mibvunzo ine chokuita nokuverengera kuita zvinhu.
Bhaibheri rinotsanangura zvakaipira kuverengera kuita zvinhu. Rinoti: “
Munhu anotarira mhepo haazodyari mbeu; uye uya anotarira makore haazokohwi.”—Muparidzi 11:4.
Chimboona zvinhu zvingakonzera kuti pave nedambudziko rokuverengera kuita zvinhu uye zvaungaita kuti urikunde.
Paunoona sokuti wawandirwa nezvokuita.
Kutaura chokwadi aripo mamwe mabasa okuti haanakidzi kuaita zvokuti unoona zviri nani kumboasendeka. Ona mazano anogona kukubatsira.
Kamura basa racho. “
Kunyange kana ndichiziva kuti ndiri mumashure menguva, ndinoedza kuita chinhu chimwe chete panguva kuitira kuti ndipedze basa rangu,” anodaro musikana anonzi Melissa.
Kurumidza kuritanga. “
Paunongoziva kuti une basa rokuita ibva watoritanga. Kana uchizoriita pava paya ingorinyora pasi uye nemaitiro auchariita kuitira kuti usazozvikanganwa.”
—Vera.
Kumbira kubatsirwa. Vabereki vako nevadzidzisi vangangodaro vakambosangana nedambudziko raunaro. Vakuru vakati kugara nhaka huona dzevamwe. Saka vabereki vako kana kuti vadzidzisi vako vanogona kukupawo mazano angakubatsira.
Zano “
Ronga maitiro auchaita basa rako. Kuti ubudirire unofanira kunge uri munhu akarongeka uye anoda kuita maererano nemarongero awakaita. Kuita izvi kunoshanda, nokuti unogona kupedza zvose panguva yaunofanira kupedza.”
Paunonzwa usingadi kuita basa racho.
Kakawanda mabasa aunofanira kunge uchiita anosanganisira zvimwe zvinhu zvaunenge usingafariri zvachose. Saka unofanira kuita sei kana basa rauri kufanira kuita risingakunakidzi? Edza kuita zvinotevera.
Funga zvakanakira kukurumidza kuriita. Somuenzaniso imbofungidzira kufara kwauchaita kana wapedza basa racho. “
Pandinokurumidza kupedza kuita basa rangu kana kuti kuripedza nenguva ndinonzwa kufara uye ndinenge ndisisanetseki,” anodaro musikana anonzi Amy.
Funga zvakaipira kunonoka kuriita. Ukaverengera kuita zvinhu, unowedzera kunetseka uye zvinoita kuti usabudirira. Bhaibheri rinoti: ‘
Unokohwa chaunodyara.’
—VaGaratiya 6:7, Bhaibheri Dzvene muChiShona Chanhasi.
Zvipe nguva pfupi yokuita basa racho. “
Izvi zvinoita kuti ndione sokuti basa racho riri kutodiwa nokukurumidza,” anodaro musikana anonzi Alicia. “
Izvi zvinondipa nguva yokuti ndizoongorora maitiro andinenge ndaita basa rangu.”
Zano “
Zviudze mupfungwa kuti une basa raunofanira kuita uye hapana chauchabvumira kuti chikuvhiringidze kuita basa iroro. Kana ndikazviudza kuti ndinofanira kuita chakati ndinobva ndatochiita.”
Wagara uine zvakawanda zvokuita.
“
Vanhu vanogara vachinditi ndinoverengera kuita zvinhu,” anodaro mukomana anonzi Nathan, “
asi ini handimbozvifariri! Havazivi kuti ndinenge ndiine zvakawanda zvokuita!” Kana mafungiro ako akafanana neaNathan, edza kuita izvi.
Tanga kuita mabasa ari nyore. “
Mumwe akambondiudza kuti kana basa richitora maminitsi ari pasi pemashanu, unofanira kubva watoriita,” anodaro musikana anonzi Amber. “
Izvi zvinosanganisira kuita mabasa akadai sokuchenesa, kurongedza mbatya dzako, kusuka ndiro, uye kufona.”
Tanga kuita mabasa anokosha. Bhaibheri rinoti: ‘
Ivai nechokwadi chokuti zvinhu zvinokosha kupfuura zvimwe ndezvipi.’ (VaFiripi 1:10) Ungashandisa sei mashoko aya muupenyu hwako? “
Ndinogara ndakanyora pasi mabasa ose andinofanira kuita uye mazuva andinofanira kunge ndaapedza,” anodaro musikana anonzi Anna. “
Asi chinonyanya kukosha chandinoita kunyora pasi kuti basa rakati ndinofanira kuripedza musi wakati.”
Tingati kuzviomesera here uku? Edza kufunga seizvi! Chiripo ndechokuti kana ukaronga maitiro auchaita basa rako unenge uri kugona kushandisa nguva panzvimbo pokuti udzingirirane nenguva. Kuita izvozvo kunoita kuti usanyanya kunetseka. “
Kuronga zvinhu zvangu kunoita kuti ndidzikame uye kunoita kuti zvinhu zvive mugwara,” anodaro musikana anonzi Kelly.
Ita kuti pasava nezvinokuvhiringidza. “
Ndinoita kuti munhu wose ari pamba azive kuti ndichatanga basa rangu nguva yakati,” anodaro Jennifer. “
Kana pane zvavanoda kuti ndivaitire, ndinovaudza kuti vanditaurire ndisati ndaita basa rangu. Ndinodzimawo foni uye ndinoita kuti ndisaona mameseji anenge apinda mukombiyuta yangu.”
Zano “
Basa rose raunoda kuita rinozopera kana uchinge wariita. Ita basa racho panzvimbo pokuti urambe uchinetseka. Ukadaro hauzonetseki.”


text:
Africa ndiro ziwumbe riri panzvimbo yechipiri pakukura kwenharaunda uye Africa ndiyo yechipiri pakuwanda kwehugari hwavanhu ichitevera Asia. Nharaunda yeAfrica yakakura kusvika 30.2 million km², izvi zvichisanganisira zvitsuwa zviri pedyo nayo. Chikamu chinosvika 6% yenharaunda yeEarth chinotorwa ne ziwumbe reAfrica uye chikamu chinosvika 20.4% chevhu chiri muAfrica.
Africa yakapoteredzwa ne: gungwa reMediteranean kuMaodzanyemba; gungwa reIndian Ocean kuMabvazuva nekuChamhembe; negungwa reAtlantic kuMadokero nekuChamhembe. Madagascar ndiyo chitsuwa chikuru chinoverengwa kuva mudunhu reAfrica. Zvimwe zvitsuwa zvinosanganisira: Seychelles; Mauritius; Cape Verde; Equitorial Guinea; Robben Island; Zanzibar nezvimwewo zvidiki.
Africa ine vanhu vanosvika 1.0 billion vazhinji vacho vanhu vatema.
Vanhu vekuEurope vakapamba Africa mumwaka wechizana 19 (19th century); pakazopera mwaka wechizana 20 Africa yose yanga yawana rusununguko. Ghana ndiyo yakatanga kuwana rusununguko mugore ra1957 , Namibia ndiyo yakapedzisira mugore ra1990.
TaranyikaEdit
Africa inopatsanurana neEurope pagungwa reMediterranean ichinobatana neAsia paSuez panova panocheka napo muronga Suez Canal. Dunhu reSinai riri mhiri kwemuronga Suez Canal munyika yeEgypt rinoverengwa kunzi riri muAfrica.
Nzvimbo iri kwakanyanya kuenda kuMaodzanyemba inonzi Ras ben Sakka, Tunisia (37°21' N) ; iri kwakanyanya kuenda kuChamhembe inonzi Cape Agulhas muSouth Africa (34°51'15" S). Pakati penzvimbo idzi pane nhambwe inokwana 8000km. Kwakanyanya kuenda kuMabvazuva kune Ras Hafun iri muSomalia (51°27'52" E); kwakanyanya kuenda kuMadokero kune Cape Verde (17°33'22" W). Kubva paRas Hafun kusvika kuCape Verde pane nhambwe inosvika 7,400km. Muganhu wemahombekombe eAfrica negungwa wakareba 26,000km.
Nyika hombesa muAfrica inonzi Algeria, nyika dukusa inonzi Seychelles inova chaunga chezvitsuwa zviri kuMabvazuva kweAfrica. Nyika dukusa paziwumbe rakabatana inonzi Gambia.
Vanhu vemuAfricaEdit
Huwandu hwevagari veAfrica hwakakwira zvakanyanya pamakore makumi mana (40) apfuura, nokudaro Africa ine vanhu vazhinji vechidiki. Mune dzimwe nyika dzeAfrica chikamu chinodarika 50% yevanhu vari pasi pamakore 25 ekuberekwa. Huwandu hwevanhu muAfrica hwakakwira kubva pa 221 million muna 1950 kusvika pa 1.0 billion muna 2009.
Marudzi evanhu vanotaura mitauro yechiBantu ndivo vakawanda mudunhu rinobva pakati peAfrica zvichienda kuchamhembe nekuchamhembe kwakadziva kumabvazuva. Mudunhu iri muno wanikwawo marudzi vatematema vechiNile vanowanikwa kuSouthern Sudan nekuMabvazuva kweAfrica, pamwe nemaSwahili uye maKhoikhoi vanowanikwa kuchamhembe kweAfrica. Marudzi emaKhoikhoi ndiwo anonzi akatanaga kusvika kuchamhembe kweAfrica kuchizotevera vatauri vendimi dzechiBantu. MaKhoikhoi ndivo vane rudzi runonzi San kana kuti rwainzi Bushmen kare.
KuMaodzanyemba kweAfrica kune mapoka maviri: Berber neArab kumadokero; vaEgypt nevaLibya kumavirira. Verudzi rwechiArab vakasvika mudunhu iri mwaka wechizana 7, vakaunza mutauro weArabic nechinamato cheIslam kunzvimno idzi. Vanhu veMarudzi aShem vakauyawo mudunhu iri vachisanganisira: vaPhoenician nevaHysko - maGreek nemaRoman vakagarawo munzvimbo iyi. Verudzi Berber ndivo ruzhinji munyika yeMorroco uye muAlgeria mune maBerber vane chitsama chakati kuti. Rudzi urwu ndirwo rune vanhu vanogara mugwenga reSahara kunyanya.
Munyika dzeEritrea neEthiopia mune vaAmhara neTigryans vanotaura mitauro yemarudzi aShem iri pamupanda wendimi dzeAfro-Asiatic. Mudunhu rimwechetero mune vaOromo nevaSomali vanotaura mitauro yemarudzi aCush iri pamupanda wendimi dzeAfro-Asiatic.
Mumwaka wakanga Africa ichiri pasi peVarungu kwakanga kuine varungu munyika zhinji asi iye zvino vasara vane chitsama munyika shoma. Mumakore akawana nyika dzeAfrica kuzvitonga varungu vakatama kubva munyika dzinoti: Algeria, Kenya, Congo, Rhodesia, Mozambique neAngola. Zvinofungirwa kuti maPortuguese vanokwana 1.0 millin vakabuda muAfrica mumwaka 1960-1979. Parizvino varungu vanowanikwa vashoma munyika dzinoti: South Africa, Zimbabwe, Namibia neRéunion. Nyika ine varungu vakawanda ndiyo South Africa uye nyika iyi ndiyo ine verudzi rwechiJudah zvakanyanya muAfrica - zvinonzi South Africa ine 71,000 verudzi rwemaJudah. Marudzi ane madzitateguru vekuEurope anosanganisira, Afrikaner, Anglo-Africans (vakabva Britain) uye Coloureds.
Kuuya kweVarungu vakauya nechitsama chevanhu vakabva kuAsia zvikurusei marudzi eIndia. Misha inogara marudzi echiIndia inowanikwa muSouth Africa uye muKenya neTanzania. Zvitsuwa zviri mugungwa Indian Ocean zvakagarwa vevanhu vakabva kuAsia - imwe nguva vairoorana neVanhu vemuAfrica pamwe neveEurope. Vanhu vari muMadagascar ndeverudzi rweAustronesian asi vanosangana nemarudzi anoti Bantu, Arab, Indian and European. Mumwaka wachizana 20 kumahombekombe eAfrica kumabvazuva nekumadokero kwakasvikavo vane chitsama vemarudzi eku Lebanon neChina.
MitauroEdit
Pakuverengwa kwemitauro yemuAfrica , kunonzi ziwumbe iri rine mitauro inosvika zviuru zviviri, (2000). Mitauro iyi mizhinji ndeye muAfrica asi kune imwewo yakauya kubva kuEurope neAsia. Kunonzi Africa ndiyo nzvimbo ine vanhu vanotaura mitauro mizhinji pane dzimwe dzose.
Nzizi dzeAfricaEdit
Rwizi NileEdit
Rwizi Nile ndirwo rwakanyanya kureba Pasirose ruchiyerera nhambwe inoita 6,650km. Nile inopinda munyika dzinoti: Burundi; Rwanda; Democratic Republic of Congo; Tanzania; Kenya; Uganda; Ethiopia neEgypt.
Rwizi ZambeziEdit
KuChamhembe kweAfrica, Rwizi Zambezi ndirwo rwizi rukuru rwakareba 3,540km. parwizi urwu ndipo panowanikwa mapopoma anonzi Victoria Falls ari pamuganhu panosangana Zimbabwe, Zambia, Namibia neBotswana. Mamwe mapopoma ari parwizi Zamabezi anosanganisira: Chavuma Falls iri pamuganhu weAngola neZambia; Ngonye Falls neSioma Falls kuMadokero kweZambia.
Njodzi muAfricaEdit
- Mugore ra2011 mumwedzi waMarch nyika yeJapan yakaita kudengenyeka kwenyika kwakasumudza mvura kubva mugungwa ikaita mafashama padunhu. Chiitiko ichi chakaparadza zvivakwa zvizhinji nehupenyu hwevanhu.
- KuChamhembe kweAfrica kundengenyeka kwenyika kushoma; mugore ra2001 South Africa, Botswana neZimbabwe dzakanzwawo kundengenyeka kwenyika asi hapana zvivakwa zvakaparadzwa. Padambudziko iri musiki wakati ropafadza mudunhu reAfrica.
- MuAfrica mune zvikwatamabwe zvinozikanwa zvinoti: Kilimanjaro; Nyiragongo; Nyamuragira nezvimwewo kuNigeria neSouth Africa. Zvimwechetezvo nekudengenyeka kwenyika, chiitiko chinonzi chikwatamabwe kashoma kuitika muziwumbe reAfrica.


text:
Matattoo—Bhaibheri Rinoti Chii Nezvawo?
Mhinduro yeBhaibheri
Bhaibheri rinotaura nezvematattoo kamwe chete pana Revhitiko 19:28, richiti: “Musazvitema nyora [matattoo].” Mwari akapa murayiro uyu kurudzi rwevaIsraeri, uye izvi zvaizovasiyanisa nemamwe marudzi akanga akavapoteredza aizvinyora-nyora pamuviri yavo mazita kana kuti mifananidzo yevanamwari vavo. (Dheuteronomio 14:2) Kunyange zvazvo vaKristu vasiri pasi poMutemo wakapiwa vaIsraeri, zvairehwa nemutemo uyu zvinokosha kuti tifunge nezvazvo.
MuKristu anofanira kuiswa tattoo here?
Mavhesi anotevera anogona kukubatsira pakuita chisarudzo:
‘Vakadzi ngavapfeke zvakanaka.’ (1 Timoti 2:9, Bhaibheri Dzvene muChiShona Chanhasi) Zvinorehwa norugwaro urwu zvinoshandawo kuvanhurume. Tinofanira kuremekedza mafungiro evamwe torega kuita zvinhu zvokuti vanhu vanenge vachingotitarisa.
Vamwe vanoiswa matattoo vachida kuratidza kuti vanhu vorudzii kana kuti vachida kuratidza kuti hapana munhu anovaudza zvokuita nomuviri wavo. Asi Bhaibheri rinokurudzira vaKristu kuti: ‘Ipai miviri yenyu sechibayiro chipenyu, chitsvene, chinogamuchirika kuna Mwari, iro basa dzvene nesimba renyu rokufunga.’ (VaRoma 12:1) Zvibvunze kuti sei ndichida kuiswa tattoo. Kana uchizviita nemhaka yokuti ndizvo zviri mufashoni kana kuti uchida kuratidza kuti uri wechikwata chakati, yeuka kuti unogona kuzochinja mafungiro ako asi tattoo hauzokwanisi kuibvisa. Kuongorora chinangwa chauri kuda kuisirwa tattoo kunogona kukubatsira kuti uite chisarudzo chakanaka.—Zvirevo 4:7.
“Zvirongwa zvomunhu anoshingaira zvinobatsira, asi munhu wose anokurumidzira zvinhu achashayiwa njere.” (Zvirevo 21:5) Munhu anogona kuiswa tattoo asina kumbonyatsofunga nepo zvichigona kuzomukanganisa muupenyu hwake kunyange pakuwana basa. Uye matattoo anogona kunge achidhura chaizvo uye achirwadza kuzoabvisa. Ongororo dzinoitwa uye kukura kuri kuita bhizimisi rokubvisa matattoo zvinoratidza kuti vanhu vakawanda vanoiswa matattoo vanozozvidemba kuti dai vasina havo kuiswa.


text:
Mwari Utatu Here?
Mhinduro yeBhaibheri
Zvitendero zvakawanda zvechiKristu zvinodzidzisa kuti Mwari Utatu. Asi chimboona zvinotaurwa nebhuku rinonzi Encyclopædia Britannica: “
Shoko rokuti Utatu kana kuti dzidziso yacho hazviwaniki muTestamende Itsva . . . Dzidziso iyi yakatanga zvishoma nezvishoma kwemazana emakore uye pachiwanzova nokukavadzana chaizvo nezvayo.”
Kutaura chokwadi, Mwari anotaurwa nezvake muBhaibheri hapana paanomborondedzerwa sechikamu pana vanamwari vatatu. Ona zvinotaurwa nemavhesi aya eBhaibheri:
“Jehovha Mwari wedu ndiJehovha mumwe chete.”
—Dheuteronomio 6:4.
“Imi, mune zita rokuti Jehovha, imi moga ndimi Wokumusorosoro kumusoro kwenyika yose.”
—Pisarema 83:18.
“Kuti vawane upenyu husingaperi, vanofanira kuramba vachiwana zivo pamusoro penyu, imi Mwari wechokwadi chete, uye pamusoro pouya wamakatuma, iye Jesu Kristu.”
—Johani 17:3.
“Mwari anongova mumwe chete.”
—VaGaratiya 3:20.
Sei zvitendero zvakawanda zvechiKristu zvichiti Mwari Utatu?


text:
HARARE
— Vakasarudzwa kutungamira kumirira vatsigiri nenhabvu neZimbabwe Football Association, Zifa, VaSimiyoni Jamanda, vanoti vari mubishi rekuunganidza vatsigiri venhabvu vachaenda nechikwata chenyika kuAngola.
VaJamanda veMotor Action vanoti vakasarudzwa neZifa sezvakatarwa nesangano re Fifa, iyo inoti panofanira kuve nemunhu anobatanidza vatsigiri venhabvu nemasangano anotungamira mutambo uyu munyika yoga yoga.
Izvi zvave kureva kuti masangano maviri anga achirwisana eZimbabwe National Soccer Supporters Association pamwe nee Warriors Fan Club, haasisina basa munhabvu muZimbabwe.
Masangano aya, ayo anotungamirwa naVa Eddie Mboma Nyatanga pamwe naVa Tendai Zhakata anga asina mvumo kubva ku Zifa, sekutaura kwaVaJamanda.
Studio7 haina kukwanisa kunzwa divi raVaNyatanga kanawo raVaZhakata padanho rakatorwa neZifa.
VaJamanda vaimbovewo nesangano ravo revatsigiri venhabvu rairwisana nera VaNyatanga asi vakazobvumirana kubatana kuti vaite sangano rimwe chete.
VaJamanda vanoti chinangwa chavo ndechekubatanidza vatsigiri venhabvu vese kuitira kuti vatsigire zvikwata zvenyika pasina kupokana.
VaJamanda vachange vachiunganidza zvakare vatsigiri venhabvu vezvikwata zvese zvenyika kuitira kuti zvese zvinenge zvichiitwa, zvive pasi pemitemo inobata zvenhavu pasi rose.
Basa ravo riri kutanga svondo rino apo vari kuunganidza vatsigiri venhabvu vachaenda nechikwata chemaWarriors kuAngola apo Zimbabwe iri kunotamba neAngola mumutambo wekugumisira munzira yekuenda kumaAfrica Cup of Nations ayo achaitirwa kuSouth Africa muna Ndira.
Chikwata chemaWarriors chiri kufanira kusimuka musi weChishanu.
Pari zvino chikwata ichi chiri kutunganmira nezvibodzwa zviviri mushure mekukunda Angola 3-1 mumutambo wakatambirwa muRufaro Stadium musi wa 9 Gunyana.
Senzira yekukurudzira chikwata chenyika kukunda Angola, gurukota rezvekutongwa kwematunhu nemaguta, VaIgnatius Chombo, vanoti hurumende ichapa vakomana vechikwata ichi masitendi ekuvakira dzimba kana vakakunda Angola nesvondo.


text:
VANAMATI vepasowe raMadzibaba Ishmael Chokurongerwa, uyo ari kutsvagwa nemapurisa nezita rekuti Madzibaba Ishmael Mufani, kuBudiriro 2, muHarare vanonzi vairarama upenyu hwakangofanana nehwemujeri sezvo vaipihwa mhiko dzinorema zvikuru pakudzitevedza.
Vamwe vainamata pasowe iri vanosanganisira Madzibaba Peter (43) naMadzibaba James (49), vakataura pamusoro pemhiko idzi. Heinoi mimwe yemitemo yacho:
1. Vakadzi nevarume kana vari pamasowe havafanire kupfeka zvipfeko zvemukati
2. Mwanasikana anoongororwa humhandara nababa vake vachipinza minwe kunhengo yake kamwe chete pasvondo.
3. Svondo rekutanga nerekupedzisira remwedzi woga-woga, murume haatenderwe kuenda pabonde nemudzimai wake.
4. Murume akaroora mukadzi asiri mhandara, anofanira kutora muramu anenge ari mhandara kumuita mukadzi.
5. Madzimai haabvisirwe pfuma pakuroorwa.
6. Murume anotongwa nemukadzi haazopinda denga, reCanaan.
7. Mukadzi anoroorwa asiri mhandara simba pamusha haana uye haapinde Canaan.
8. Mudzimai wese anoroorwa ava nevana vanodarika vatatu haazi mudzimai chaiye, Canaan haapinde.
9. Murume chaiye haaite mudzimai mumwe chete.
10. Musikana anofanira kuroorwa asati adarika makore 18 ekuzvarwa, akaroorwa adarika haapinde Canaan.
11. Mwanasikana anotsvagirwa murume kana achida kupinda denga reCanaan.
12. Hakuna mwana ano-pinda chikoro.
13. Musoja, mupurisa kana mukoti anenge ave nhengo yechechi anofanira kubuda basa, opisa yunifomu pamwe nezvitupa zvedzidzo nezvebasa.
14. Vashandi vevhu (CIO) havatenderwe kuve nhengo dzechechi.
15. Kana wana nhengo unopisa chituma.
16. Munamati chaiye anofanira kutsvaga kana kukwereta mari inoshandiswa muchechi, yaasingadzoserwe.
17. Zvitunha zvevana zvinovigwa nevakuru vechechi vabereki nehama vasipo.
18. Hapana anobvumirwa kuterera redhedhiyo kana kuona TV uye mafoni akan’ora.
19. Hapana anofanira kugara muimba yakaiswa samende asi inodzururwa nevhu
20. Hapana anobvumirwa kurara pamubhedha asi pabonde kana rukuti rukukwe.
21. Hapana mutendi anoenda kuchipatara kana arwara.
22. Vanhukadzi vakazvitakura vanosunungutswa kumasowe.
23. Hapana anoenda kubasa asi kugara pasowe uchinamata
Vakataurwa navo vanoti pasowe iri paiva nemamonya anoranga vanenge vatyora mhiko idzi.
Madzibaba Peter vanoti munhu wose ainge abuda pasowe iri aiteverwa achinzi adzoke kana kuti vaimunyengetedza kuti aparadzire shoko remhiko idzi kwese kwavanenge vave kunamata.
Madzibaba James vanoti kune nzvimbo yavakanga vatsvagirwa sevanamati vesowe iri uko vainoita mabasa akasiyana akaita sekutengesa mazai nezvimwe asi mari yacho ichitorwa naMadzibaba Ishmael.
Mumwe aive nhengo yechechi iyi, uyo aidzidzisa paUniversity of Zimbabwe, anonzi akasara ave rombe mushure mekunge aburitsiswa basa ndokuzonzi anokwereta US$22 000 kubhanga yekutangisa mabasa emawoko echechi.
Pamari iyi zvinonzi hapana chakabuda sezvo yakarovera pasowe apa pamwe chete nemotokari dzake mbiri.


text:
Rinopera Here Basa Iri?
Zvaunogona kuita
Tsvaka nzvimbo yauchaverengera. Inofanira kunge iri nzvimbo isina zvinovhiringidza. Shandisa tafura kana ichiwanika. TV ngaidzimwe.
Ita zvinhu zvinokosha pakutanga. Sezvo basa rako rechikoro richikosha, zviudze kuti zvimwe zvinhu uchazozviita kana wapedza kuita basa rechikoro.
Rega kuverengera kuita zvinhu. Iva nepurogiramu yokuti uchaita nguvai basa rako rokuchikoro uye kana nguva yacho yasvika chibva waita.
Ronga zvinhu zvako. Ronga kuti ndezvipi zvauchatanga kuita, uye zvauchazoita pashure pokunge wapedza zvokutanga. Nyora zvinhu zvacho pabepa, uye chimwe nechimwe chipe nguva yaunozofanira kupedza uchichiita. Kanzura zvaunenge wapedza.
Iva nenguva yokuzorora. Kana ukaona kuti pfungwa dzako dzava kumbeya-mbeya, imboti zororei. Asi haikona kuzopedza gore usati wadzokera pabasa rako.
Iva nechivimbo nezvauri. Chaunofanira kuyeuka ndechokuti, musiyano uri pakati pemwana anobudirira neasingabudiriri haisi nyaya yokuti munhu anoziva zvakadini asi kuti anoshanda nesimba zvakadini. (Zvirevo 10:4) Unogona kubudirira muzvidzidzo zvako. Shanda nesimba uye uchaona kuti zvichakufambira zvakanaka.


text:
Mazino
Mazino (teeth) ndidzo nhengo chena dzinomera mukanwa memunhu idzo anoshandisa kutsenga nadzo. Munhu anozvarwa asina mazino achizotanga kumera pahucheche. Mazino ekutanga anodonha kuchimera mamwe epiri ekuti munhu unochembera nawo. Nyama yakakomberedza mazino inonzi matadza - gums kuEnglish.
Kana pari pamunhu Mazino marefu akapinza anenge embwa anonzi madungambwa - canine teeth.
Tsika[chinja | edit source]
Gwanza rinosara kana zino rabviswa kana kudonha rinonzi vende.
Dentist anonzi chiremba wemazino muChiShona. Kunoitawo umwe chiremba anobata basa rekurungamisa mazino kuti ave akamira zvakarungama asina kutsveyama kana kuchanjamara; uyu chiremba tichamuti murungamisi wemazino - muChirungu anonzi orthodontists.


text:
Omu fe ekuto vakurupe
“Omu fe ekuto vantu wokukurupa oku tomu va fumadeke.”—LEV. 19:32.
1. Maukaro musinke gokuguvisa ava ligwanekere nago vantu?
ASO kapi sa kere sitambo saJehova kovantu va hepe koukurupe. Sitambo sendi kwa kere asi vantu va hafere ukanguki wouwa moParadisa. Nye ngesi “unsitwe mudima kukema.” (Rom. 8:22) Omu ono kugazara, ngapi omu a lizuvhu Karunga apa a mono yitundwamo yononzo kovantu? Vakurupe wovanzi kuvasigilira momazuva gawo goukurupe siruwo esi ava hepa ekwafo lyenene.—Epis. 39:5; 2 Tim. 3:3.
2. Morwasinke Vakriste ava litulire mo moukalinawa wovakurupe?
2 Vantu vaJehova va kara noruhafo morwa va kara novakurupe monombungakriste dawo. Ose kugwanena mo uwa mounongo wawo nomosihonena sawo sepuro. Vakurupe vamwe kuna kara makoro getu. Nye, nampili yi kare asi vakurupe owo kapisi makoro getu, ose kulitura mo unene moukalinawa wawo. (Gar. 6:10; 1 Pet. 1:22) Natuvenye ngatu gwanena mo uwa nsene tu konakona omu Jehova a tara vakurupe. Tatu ka konakona hena situmbukira sava vemepata nomombungakriste kuhamena vakurupe vetu.
‘WA HA ZUMBA NGE’
3, 4. (a) Elikwambero musinke lyokulikarera ga hundilire mutjangi gEpisarome 71 kwaJehova? (b) Yisinke vakurupe womombungakriste nava hundira Karunga?
3 Mutjangi gEpisarome 71:9 kwa likwamberere Karunga asi: “Wa ha nyengera nge ukurupe wange; wa ha zumbira nge asi morwa nonkondo dina pili nge!” Ndafita yige ga tjenge nonkango odo. Age kwa karerere Karunga kutundilira kounona wendi dogoro konomvhura dendi doukurupe, ntani Jehova kwa mu ruganesere moyininke yoyinene. (1 Sam. 17:33-37, 50; 1 Vah. 2:1-3, 10) Nampili ngoso, Ndafita ga lizuvhire hepero zokuhundira Jehova a twikire kumulikida eharo.—Resa Episarome 71:17, 18.
4 Wovanzi naina kwa fana gwendi Ndafita. Nampili ngomu vana kurupa unene ntani vana kara ‘momazuva gomadona,’ awo kutwikira kukarera Karunga moomu ava vhulire. (Muud. 12:1-7) Sinzi sawo kapi tava vhuru kurugana eyi ngava sikisa mo moudinkantu wawo, kukwatera mo yirugana yokuzuvhisa. Nye nawo kuvhura kulikwambera Jehova mokutwikira kuvahafera nokuvapakera mbili. Vakurupe wovalimburukwi kuvhura va kare nehuguvaro asi Karunga nga limburura makanderero gawo. Makanderero ogo kwa lifana noyinka eyi ga tjenge Ndafita kupitira mompepo zaKarunga.
5. Ngapi omu Jehova a tara vakurupe wovalimburukwi?
5 Matjangwa ga yi zeresa asi Jehova kutara vakurupe wovalimburukwi asi mulyo ntani age kuna kundindira vakareli vendi nawo va fumadeke vantu vangoso. (Epis. 22:24-26; Yis. 16:31; 20:29) Levitikus 19:32 kwa tanta asi: “Omu fe ekuto vantu wokukurupa oku tomu va fumadeke, yeeyi asi one kwa tjira nge. Ame nyame HOMPA.” Yimo, kufumadeka vakurupe womombungakriste kwa kere situmbukira somulyo apa va tjenge nonkango edi, yina lifana nomosiruwo setu. Nye ngapi kuhamena kuvapakera mbili? Aso situmbukira salye?
SITUMBUKIRA SEPATA
6. Sihonena musinke ga tulire po Jesus kuhamena kupakera mbili vakurona?
6 Nonkango daKarunga kututantera asi: “O fumadeke oguho nonyoko.” (Ex. 20:12; Efe. 6:2) Jesus kwa nkondopekere mpango ezi pokunyokera po Vafalisayi novalirongi womatjangwa ava ngava nyoka kupakera mbili vakurona vawo. (Mar. 7:5, 10-13) Jesus mwene ga tulire po sihonena sosiwa. Pasihonena, apa va mu pamparere kositji, Jesus kwa geve situmbukira sokupakera ozina mbili, ava va kere mufisayawo, komurongwa gwendi Johanesa, ogu ga here po unene.—Joh. 19:26, 27.
7. (a) Mpango musinke ga tjenge mupositoli Paurusa kuhamena kupakera mbili vakurona? (b) Yikaramo musinke eyi ga tjenge Paurusa?
7 Mpepo zaKarunga kwa pitisilire mupositoli Paurusa a tjange asi vapuli va hepa kupakera mbili mapata gawo. (Resa 1 Timoteusa 5:4, 8, 16.) Konakona yikaramo eyi Paurusa ga tjangerere Timoteusa. Paurusa kwa zogerere kuhamena ogu na vhura kugwana ekwafo lyoyimaliwa kombungakriste nogu na dira kuligwana. Age kwa yi zeresere asi vakurupe wovafisavayawo va hepa kuvapakera mbili vana vawo novatekuru vawo ntani ekoro lyawo. Pokurugana ngesi, ayo kapi ngayi gava mudigo kombungakriste. Mokulifana nanaina, nkedi zimwe Mukriste na tura pasirugana ‘etjiroKarunga’ kuna kara pokupakera mbili vekoro lyendi.
8. Morwasinke Bibeli za dilira kuvyukilira kutumbura mavyukiso gokuhamena kupakera mbili vakurona wovakurupe?
8 Ayo yina zere asi vanona woVakriste wovakondi yiwo va kara nositumbukira sokupakera mbili vakurona vawo wovakurupe. Paurusa kwa zogerere kuhamena ‘vakurupe wovapuli,’ nye vakurupe wovahapuli kapisi tu va sigilire. Monkedi omu vanona ava gava ekwafo kwa lisiga. Kwato maukaro aga ga lifana. Yihepwa noukaro ntani ukanguki wawo ya lisiga. Vakurupe vamwe kwa kara novana wovanzi, ano vamwe gumwe tupu. Vamwe kugwana ekwafo kepangero, ano vamwe kwato. Eyi va hara, nayo kwa lisiga. Yipo nye, ayo kapi ya wapa mokupangura nkedi zava vana kuhetekera ko kupakera mbili vanekoro vawo wovakurupe. Jehova kuvhura kutungika nkenye etokoro lyoPatjangwa nokulininka li sike mo, eyi yiyo ya horoka kutundilira momazuva gaMosesa.—Num. 11:23.
9-11. (a) Maudigu musinke ava ligwanekere nago vamwe? (Tara efano pepenuno 20.) (b) Morwasinke vanona wovakondi nava dilira kugenderera kusiga yitumbukira yawo yopampepo? Faturura.
9 Apa vakurona novanona ava li kara ure, ayo kuvhura kukara udigu mokupakera mbili vakurupe. Elitjindjo lyohararasi moukanguki wovakurona ngwendi kugwa nokuteka sisupa ndi udigu umwe wounene, kuvhura kuninkisa vanona va tokore mokukavatarera po. Konyima zoyo, awo kuvhura va hepe evatero lyopokaruwogona ndi lyosiruwo sosire. *
10 Vakareli wosiruwo nasinye ava va kare ure nembo morwa yitumbukira yawo yopampepo, kuvhura kuligwanekera nomatokoro goudigu. Ava va kara Vabeteli ndi vatumwa ndi vatareli wokudingura navenye kutara sirugana sawo ngetungiko lyokwaJehova. Nye, nsene vakurona vawo tava vere, nampo kuvhura va gazare asi: ‘Twa hepa kusiga sirugana setu nokutengura kembo tu ka pakere mbili vakurona vetu.’ Nye, ayo ya wapa kugazadara ko nawa nsene asi vakurona vana hepa sili evatero ndi kuna mu harere tupu mu tengure. Kapi nayi wapa kusiga yitumbukira yopampepo pangenderera. Kuvhura yi kare asi uvera wopokaruwogona tupu, ano vamwe womombungakriste kuvhura va lizambere mokugava evatero olyo.—Yis. 21:5.
11 Pasihonena, tu tarurureni sihorokwa sovantu namumbyendi ava ngava ruganene ure nembo. Gumwe kwa kere mutumwa koMbindakano zaAmerika, ano mukwawo nga rugana komberewa zonene momukunda gwaBrooklyn, moNew York. Vakurona wovakurupe wovanavazinyetu owo kwa hepere evatero. Vana owo novakadi vawo kwa dingwire vakurona vawo wovakurupe mokukatara omu nava vhura kuvavatera. Konyima zosiruwo, valikwali ava va kere koMbindakano zaAmerika kwa here kusiga sirugana sawo va tengure kembo. Makura muwapaiki gombunga zovakuronambunga gomombungakriste zovakurona vawo ta va toonene ngodi. Vakuronambunga ava kwa zogerere udigu owo ntani awo kwa here asi vatumwa owo va twikire nosirugana sawo. Vakuronambunga kwa haferere sirugana sovalikwali owo makura tava va tumbwidire asi ngava pakera mbili vakurona vawo wovakurupe. Eyi kwa hafesere epata lyawo nalinye!
12. Yisinke lya hepa kudivilisa epata lyoSikriste kuhamena kugava ekwafo kovakurona vawo wovakurupe?
12 Yi kare asi nkedi musinke nali ruganesa epata lyoSikriste mokupakera mbili vakurona vawo wovakurupe, va hepa kudivilisa asi kapisi yi retere edina lyaKarunga eswau. Ose kapi tuna hara kukara ngwendi vampitisili womaukarelikarunga womomazuva gaJesus. (Mat. 15:3-6) Ose tuna hara matokoro getu ga yererepeke Karunga ntani nombungakriste.—2 Kol. 6:3.
SITUMBUKIRA SOMBUNGAKRISTE
13, 14. Ngapi omu Matjangwa ga likida asi nombungakriste da hepa kupakera mbili vakurupe?
13 Kapisi nombungakriste nadinye vhura kuvatera vakareli wosiruwo nasinye ngomu vana yi zogere. Nye, Bibeli kulikida asi nombungakriste da hepa kurugana paapa da hulira mokuvatera vanavazinyetu wovakurupe. Bibeli kuuyunga kuhamena mbungakriste zomoJerusarema asi “nagumwe si ga hepere.” Eyi kapi yina kutanta asi navenye kwa kere nongawo. Yosili, vamwe kwa kere neyi yoyinunu, nye “awo kwa yi gawinine, nkenye ogu tava mu pe pohepero zendi.” (Yirug. 4:34, 35) Konyima, ukaro wa ya rundurukire. Yipo va gwene erapoto asi “vafisavaya vawo kapi ngava va tara eho” konondya. Makura vapositoli yipo va horowere mo vagara wonkedi zongwa, nokutura po mawapaiko gokudivilisa asi yihepwa yovafisavayawo va yi sikise mo. (Yirug. 6:1-5) Yosili ewapaiko lyangoso kwa kere lyopokaruwogona tupu eli va tulisire po mokukwafa ava va ya kere Vakriste poPentekoste momvhura 33 ntani ava va kere moJerusarema mokunkondopeka epuro lyawo. Nampili ngoso, situmbukira sovapositoli kulikida asi mbungakriste kuvhura kupakera mbili vahepwe.
14 Paurusa kwa geve mavyukiso kwaTimoteusa aga ga nkondopeka maukaro aga naga ninkisa mufisayendi a vhure kugwana ekwafo kombungakriste. (1 Tim. 5:3-16) Mokulifana, Jakopo kwa tjenge asi Vakriste va kara nositumbukira sokupakera mbili nonsigwe novafisavayawo ntani navamwe momaudigu gawo. (Jak. 1:27; 2:15-17) Mupositoli Johanesa nage kwa fatwilire asi: ‘Nsene pa kara ogu ga weka emona, nye mukwawo a mu hepere moyitarameho, age nombili si, omu nali kara mo eharo lyaKarunga mwendi ngapi nye?’ (1 Joh. 3:17) Yipo nye, nsene nkenye Mukriste ga kara nositumbukira sokupakera mbili vahepwe, nombungakriste nado da kara nositumbukira sokulifana.
15. Nsene kuna kupakera mbili vakurupe, yisinke ya hamena mo?
15 Moyirongo yimwe, epangero kugava yimaliwa kovakurupe nokuvapakera mbili pokukuta vantu va va vatere pomambo gawo. (Rom. 13:6) Ano mwayimwe, kapi mwa kara mawapaiko gangoso. Nye, omu vekoro ava gava ekwafo ntani nombungakriste kovanavazinyetu wovakurupe kwa lisiga momaukaro. Nsene asi vana vawo kwa kara ure novakurona vawo, ayo kuvhura kukundama omu vana vawo va hepa kugava evatero. Ya wapa kovanona va uyunge nemanguruko novakuronambunga womombungakriste ezi va kara vakurona vawo yipo va kwate egano ukaro wepata lyawo. Pasihonena, vakuronambunga kuvhura va vatere vakurupe pokuvapaparera mauzera gekwafo eli ali gava epangero momukunda gwawo. Awo kuvhura va dimburure yininke ngwendi nombilive domakongo edi va dira kupaturura ndi nomutji vana kudira kunwa vakurupe, yininke eyi va hepa kudiva vana vawo. Nsene vana vawo novakuronambunga va uyunga kumwe nemanguruko, awo kuvhura ngava kohonone po maudigu gangoso. Nsene pweli gumwe ogu ga kara pepi ogu na gava evatero ndi mavyukiso kepata lyogu ga tunga ure, eyi kuvhura kusesupika yinka yava vemepata.
16. Ngapi omu Vakriste vamwe ava vatere vakurupe womombungakriste?
16 Morwa kuhara vakurupe, Vakriste vamwe kuruganesa siruwo nononkondo dawo va gave ekwafo eli lina hepa po. Awo kulitura mo unene mokuvatera vakurupe womombungakriste. Ano vamwe womombungakriste kulipa marufo mokupakera mbili vakurupe. Nampili ngomu vanavazinyetu owo ava dili kuvhura kulihameka mo vene mosirugana sosiruwo nasinye, noruhafo awo kuvatera vana wovakurupe owo va kare ngorooro mosirugana sawo. Ee, nkareso musi kouwa ava likida vanavazinyetu owo! Yosili, yi kare asi ngapi omu wopeke nava gava evatero, nye simpe kuna kara situmbukira sovanona sokupakera mbili vakurona vawo wokukurupa.
FUMADEKENI VAKURUPE NONONKANGO DEKORANGEDO
17, 18. Nkareso musinke nazi rerupika epakerombili lyovakurupe?
17 Vakurupe nava ava va pakere mbili kuvhura kurerupika ukaro nsene va kwaterera konkareso zongwa. Poyiruwo yimwe ukurupe kuvhura kuninkisa muntu a dompe mutjima ndi a guve. Yipo nye pwa hepera elituromo lyokulikarera mokufumadeka nokukorangeda vanavazinyetu owo wovakurupe. Ngapi omu natu vhura kuyirugana oyo? Pokuzogera kumwe nawo nemanguruko. Vakurupe owo kwa kwaterera koulimburukwi wawo kwaJehova makura va hepa epandadeko. Jehova kapi a divara nayinye eyi va rugana mokumukarera, nose ngosikwawo.—Resa Marakiya 3:16; Vahebeli 6:10.
18 Yirugana yankenye ezuva ngayi rerupa nsene nkenye gumwe a kara nonkareso zongwa zokuzoragana. (Muud. 3:1, 4) Ntani hena, vakurupe wovanzi kuhetekera ko paapa va hulira mokudira kudigopeka yininke. Awo va yi dimburura asi nsene va kara vagomoki ngava gwana eharo nokuvadingura. Wovanzi ava ava dingura vakurupe narunye kuuyunga asi: “Ame kuna zi ni ka korangede kaume kange gomukurupe, nye name kuna ka gwana ekorangedo.”—Yis. 15:13; 17:22.
19. Ehuguvaro musinke vadinkantu novakurupe va kara nalyo kuhamena meho?
19 Ose kuna kundindira nononkondo apa ukurupe noruhepo nokudira kusikilira mo ngayi ka haga po. Nye mosiruwo esi, vakareli vaKarunga va hepa kukwaterera kehuguvaro lyawo lyokukaparuka narunye. Epuro lyetu momatumbwidiro gaKarunga kutuvatera moyiruwo yoyidigu. Morwa twa kara nepuro, “ose nokufa si unye. Nampili ga zonauke aga marutu getu, nye nomwenyo tadi kara nompe nkenye ezuva.” (2 Kol. 4:16-18; Heb. 6:18, 19) Yisinke hena yimwe eyi nayi vatera ava va kara nositumbukira sokupakera mbili vakurupe? Magano gamwe gomulyo ngatu ka ga zogera mosirongwa sokukwama ko.
^ para. 9 Sirongwa sokukwama ko ngasi ka zogera nonkedi dimwe omu vanona nava pakera mbili vakondi vawo wovakurupe.